**ПРИЛОЖЕНИЕ I**

КРАТКА ХАРАКТЕРИСТИКА НА ПРОДУКТА

**1. ИМЕ НА ЛЕКАРСТВЕНИЯ ПРОДУКТ**

KANJINTI 150 mg прах за концентрат за инфузионен разтвор

KANJINTI 420 mg прах за концентрат за инфузионен разтвор

**2. КАЧЕСТВЕН И КОЛИЧЕСТВЕН СЪСТАВ**

KANJINTI 150 mg прах за концентрат за инфузионен разтвор

Един флакон съдържа 150 mg трастузумаб (trastuzumab), хуманизирано IgG1 моноклонално антитяло, получено от клетъчна суспензионна култура от клетки на бозайници (яйчник от китайски хамстер) и пречистено чрез афинитетна и йонообменна хроматография, включително и чрез процедури за специфично инактивиране и отстраняване на вируси.

KANJINTI 420 mg прах за концентрат за инфузионен разтвор

Един флакон съдържа 420 mg трастузумаб (trastuzumab), хуманизирано IgG1 моноклонално антитяло, получено от клетъчна суспензионна култура от клетки на бозайници (яйчник от китайски хамстер) и пречистено чрез афинитетна и йонообменна хроматография, включително и чрез процедури за специфично инактивиране и отстраняване на вируси.

Приготвеният разтвор KANJINTI съдържа 21 mg/ml трастузумаб.

За пълния списък на помощните вещества вижте точка 6.1.

**3. ЛЕКАРСТВЕНА ФОРМА**

Прах за концентрат за инфузионен разтвор

Бял до бледожълт лиофилизиран прах

**4. КЛИНИЧНИ ДАННИ**

**4.1 Терапевтични показания**

Рак на млечната жлеза

*Метастазирал рак на млечната жлеза*

KANJINTI е показан за лечение на възрастни пациенти с HER2-положителен метастазирал рак на млечната жлеза (МРМЖ):

* като монотерапия за лечение на тези пациенти, които са били лекувани с не по-малко от две химиотерапевтични схеми по повод метастазиралото заболяване. Предхождащата химиотерапия трябва да е включвала поне антрациклин и таксан, освен ако пациентите не са били подходящи за подобно лечение. Пациентите, положителни за хормонални рецептори, трябва да са провели неуспешно и хормонално лечение, освен ако пациентите са били неподходящи за подобно лечение.
* в комбинация с паклитаксел за лечение на тези пациенти, които не са били лекувани с химиотерапия за метастазирало заболяване и при които не е подходящо прилагането на антрациклин.
* в комбинация с доцетаксел за лечение на тези пациенти, които не са били лекувани с химиотерапия за метастазирало заболяване.
* в комбинация с ароматазен инхибитор за лечение на пациенти в постменопауза, положителни за хормонални рецептори, с МРМЖ, нелекувани преди това с трастузумаб.

*Рак на млечната жлеза в ранен стадий*

KANJINTI е показан за лечение на възрастни пациенти с HER2 положителен рак на млечната жлеза в ранен стадий (РРМЖ):

* след операция, химиотерапия (неоадювантна или адювантна) и лъчелечение (ако е приложимо) (вж. точка 5.1).
* след адювантна химиотерапия с доксорубицин и циклофосфамид, в комбинация с паклитаксел или доцетаксел.
* в комбинация с адювантна химиотерапия, състояща се от доцетаксел и карбоплатин.
* в комбинация с неоадювантна химиотерапия, последвана от адювантнa терапия с KANJINTI, за локално напреднало (включително възпалително) заболяване или тумори > 2 cm в диаметър (вж. точки 4.4 и 5.1).

KANJINTI трябва да се прилага само при пациенти с матастазирал или ранен рак на млечната жлеза, чийто тумор е с прекомерна експресия на HER2 или с генна амплификация на HER2, определена чрез точен и валидиран метод (вж. точки 4.4 и 5.1).

*Метастазирал рак на стомаха*

KANJINTI в комбинация с капецитабин или 5-флуороурацил и цисплатин е показан за лечение на възрастни пациенти с HER2-положителен метастазирал аденокарцином на стомаха или на мястото на свързване на стомаха с хранопровода, които не са получавали преди това противораково лечение за тяхното метастазирало заболяване.

KANJINTI трябва да се прилага само при пациенти с метастазирал рак на стомаха (МРС), чийто тумори са с прекомерна експресия на HER2, дефинирана според резултата от ICH2+ и потвърдена от резултата от SISH или FISH, или от ICH3+ резултат. Трябва да се използват точни и валидирани методи (вж. точки 4.4 и 5.1).

**4.2 Дозировка и начин на приложение**

Изследването за HER2 преди започване на лечение е задължително (вж. точки 4.4 и 5.1). Лечението с KANJINTI трябва да се започне само от лекар с опит в прилагането на цитотоксична химиотерапия (вж. точка 4.4) и трябва да се прилага само от медицински специалист.

KANJINTI за интравенозно приложение не е предназначен за подкожно приложение и трябва да се прилага само чрез интравенозна инфузия.

С цел да се избегнат грешки при лечението е важно да се проверят етикетите на флакона, за да е сигурно, че лекарственият продукт, който се приготвя и прилага, е KANJINTI (трастузумаб), а не друг продукт, съдържащ трастузумаб (напр. трастузумаб емтанзин или трастузумаб дерукстекан).

Дозировка

*Метастазирал рак на млечната жлеза*

*Триседмична схема*

Препоръчителната начална натоварваща доза е 8 mg/kg телесно тегло. Препоръчителната поддържаща доза при прилагане на интервал от три седмици е 6 mg/kg телесно тегло, като тя се започва три седмици след натоварващата доза.

*Седмична схема*

Препоръчителната начална натоварваща доза KANJINTI е 4 mg/kg телесно тегло. Препоръчителната седмична поддържаща доза KANJINTI е 2 mg/kg телесно тегло, като се започне една седмица след натоварващата доза.

*Прилагане в комбинация с паклитаксел или доцетаксел*

В основните проучвания (H0648g, M77001), паклитаксел или доцетаксел са били прилагани в деня след първата доза трастузумаб (за дозиране вж. Кратката характеристика на продукта (КХП) на паклитаксел или доцетаксел) и непосредствено след последващите дози трастузумаб, при положение, че предхождащата доза трастузумаб се е понесла добре.

*Прилагане в комбинация с ароматазен инхибитор*

По време на пилотното проучване (BO16216), трастузумаб и анастрозол са прилагани от ден 1‑ви. Няма ограничения по отношение на относителното време на приложение на трастузумаб и анастрозол (за дозиране вж. КХП на анастрозол или на другите ароматазни инхибитори).

*Ранен рак на млечната жлеза*

*Триседмична и седмична схема на прилагане*

Като схема на прилагане през три седмици препоръчителната начална натоварваща доза KANJINTI е 8 mg/kg телесно тегло. Препоръчителната поддържаща доза KANJINTI, прилагана през интервал от три седмици, е 6 mg/kg телесно тегло, като тя се започва три седмици след натоварващата доза.

Като схема на прилагане всяка седмица (начална натоварваща доза от 4 mg/kg, последвана от 2 mg/kg всяка седмица) едновременно с паклитаксел след химиотерапия с доксорубицин и циклофосфамид.

Вижте точка 5.1 за дозиране при комбинирана химиотерапия.

*Метастазирал рак на стомаха*

*Триседмична схема*

Препоръчителната начална натоварваща доза e 8 mg/kg телесно тегло. Препоръчителната поддържаща доза при прилагане на интервал от три седмици е 6 mg/kg телесно тегло, като тя се започва три седмици след натоварващата доза.

*Рак на млечната жлеза и рак на стомаха*

*Продължителност на лечение*

Пациентите с МРМЖ и МРС трябва да се лекуват с KANJINTI до прогресия на заболяването. Пациентите с РРМЖ трябва да се лекуват с KANJINTI в продължение на 1 година или до рецидивиране на заболяването, което настъпи първо; удължаване на лечението при РРМЖ повече от една година не се препоръчва (вж. точка 5.1).

*Намаляване на дозата*

По време на клиничните проучвания не е извършвано намаляване на дозата на трастузумаб. Пациентите могат да продължат лечението през периодите на обратима, индуцирана от химиотерапията миелосупресия, но през това време те трябва да се наблюдават внимателно за усложнения от вида на неутропения. За информация относно намаляването на дозата или отлагане на приложението, вижте КХП на паклитаксел, доцетаксел или на ароматазния инхибитор.

Ако процентът на левокамерната фракция на изтласкване (ЛКФИ) спадне ≥ 10 пункта спрямо изходното ниво И до под 50%, лечението трябва да се преустанови и трябва да се повтори оценката на ЛКФИ приблизително след около 3 седмици. Ако ЛКФИ не се подобри, или се е влошила повече, или ако се развие симптоматична застойна сърдечна недостатъчност (ЗСН), трябва сериозно да се помисли за преустановяване на KANJINTI, освен ако не се прецени, че ползите за отделния пациент надхвърлят рисковете. Всички тези пациенти трябва да се насочат за оценка от кардиолог и да се проследяват.

*Пропуснати дози*

Ако пациентът е пропуснал доза KANJINTI в рамките на една седмица или по-малко, обичайната поддържаща доза (при седмично лечение: 2 mg/kg; при схема на лечение през три седмици: 6 mg/kg) трябва да се приложи възможно най-скоро. Да не се изчаква следващия планиран цикъл. Следващите поддържащи дози трябва да се приложат съответно 7 дни или 21 дни по-късно в зависимост от това дали се използва седмична или триседмична схема.

Ако пациентът е пропуснал доза KANJINTI в рамките на повече от една седмица, трябва да се приложи повторна натоварваща доза KANJINTI за приблизително 90 минути (при седмично лечение: 4 mg/kg; при схема на лечение през три седмици: 8 mg/kg) колкото е възможно по-скоро. Следващите поддържащи дози KANJINTI (при седмично лечение: 2 mg/kg; при схема на лечение през три седмици съответно: 6 mg/kg) трябва да се приложат съответно 7 дни или 21 дни по-късно в зависимост от това дали се използва седмична или триседмична схема.

*Специални популации*

Не са провеждани насочени фармакокинетични проучвания в старческа възраст, както и при такива с бъбречно или чернодробно увреждане. При популационен фармакокинетичен анализ е установено, че възрастта и бъбречното увреждане не повлияват отделянето на трастузумаб.

*Педиатрична популация*

Няма съответна употреба на трастузумаб в педиатричната популация.

Начин на приложение

KANJINTI е само за интравенозна употреба. Натоварващата доза трябва да се прилага под формата на 90-минутна интравенозна инфузия. Да не се прилага като интравенозна инжекция или болус. KANJINTI интравенозна инфузия трябва да се прилага от медицински специалист с готовност за лечение на анафилаксия, като трябва да бъде осигурен кит за спешна помощ. Пациентите трябва да се наблюдават най-малко шест часа след началото на първата инфузия и два часа след началото на последващите инфузии за симптоми като треска и студени тръпки или други симптоми, свързани с инфузията (вж. точки 4.4 и 4.8). Прекъсването или забавянето на скоростта на вливане може да помогне за контролирането на такива симптоми. Инфузията може да се поднови след отзвучаване на симптомите.

Ако началната натоварваща доза се понася добре, последващите дози може да се прилагат за 30 минути.

За указания относно реконституирането на интравенозната лекарствена форма на KANJINTI преди приложение вижте точка 6.6.

**4.3 Противопоказания**

* Свръхчувствителност към трастузумаб, миши протеини или към някое от помощните вещества, изброени в точка 6.1.
* Тежка диспнея в покой, поради усложнения при напреднало злокачествено заболяване или пациенти, изискващи допълнително лечение с кислород.

**4.4 Специални предупреждения и предпазни мерки при употреба**

Проследимост

За да се подобри проследимостта на биологичните лекарствени продукти, търговското име и партидният номер на прилагания продукт трябва да бъдат ясно записани.

Изследването за HER2 трябва да се извършва в специализирани лаборатории, които могат да осигурят адекватно валидиране на методите за изследване (вж. точка 5.1).

Понастоящем няма данни от клинични проучвания за повторно лечение при пациенти с предшестваща експозиция на трастузумаб в адювантна среда.

Сърдечна дисфункция

*Общи съображения*

Пациентите, лекувани с KANJINTI, са изложени на повишен риск от развитие на ЗСН (Нюйоркска кардиологична асоциация - New York Heart Association [NYHA] клас ІІ-ІV) или асимптомна сърдечна дисфункция. Тези събития са наблюдавани при пациенти, получаващи терапия с трастузумаб самостоятелно или в комбинация с паклитаксел или доцетаксел, особено след антрациклин (доксорубицин или епирубицин)-съдържаща химиотерапия. Те може да са умерени до тежки и са свързани със смъртни случаи (вж. точка 4.8). Освен това е необходимо повишено внимание при лечение на пациенти с повишен сърдечен риск, напр. хипертония, документирана исхемична болест на сърцето, ЗСН, ЛКФИ < 55%, старческа възраст.

Всички кандидатки за лечение с KANJINTI, но особено тези с предхождащо лечение с антрациклини и циклофосфамид (АС), трябва да бъдат подложени на основен сърдечен преглед, включващ анамнеза и физикален статус, електрокардиограма (ЕКГ), ехокардиограма и/или радионуклидна вентрикулография с ЕКГ синхронизация в еквилибриум (MUGA сканиране), или ядрено-магнитен резонанс. Мониторирането може да помогне за идентифициране на пациентите, които развиват сърдечна дисфункция. Оценката на сърдечната функция, извършена на изходно ниво, трябва да се повтаря на всеки 3 месеца по време на лечението и на всеки 6 месеца след преустановяване на лечението до 24 месеца от последното приложение на KANJINTI. Преди да се вземе решение за лечение с KANJINTI, трябва да се направи внимателна оценка на съотношението риск-полза.

Трастузумаб може да персистира в кръвообращението до 7 месеца след спирането на лечението с KANJINTI въз основа на популационен фармакокинетичен анализ на всички налични данни (вж. точка 5.2). Пациенти, които получават антрациклини след спирането на KANJINTI, вероятно са изложени на повишен риск от сърдечна дисфункция. По възможност, лекарите трябва да избягват терапия на базата на антрациклини до 7 месеца след спирането на KANJINTI. Ако се използват антрациклини, сърдечната функция на пациента трябва да се мониторира внимателно.

Трябва да се обмисли редовна кардиологична оценка при пациенти със сърдечносъдови проблеми след скрининга на изходно ниво. При всички пациенти трябва да се проследява сърдечната функция по време на лечението (напр. през 12 седмици). Проследяването може да помогне да се идентифицират пациентите, които развиват сърдечна дисфункция. При пациентите, които развият асимптомна сърдечна дисфункция, по-често мониториране (напр. през 6 – 8 седмици), може да бъде от полза. Ако пациентите имат непрекъснато намаление на левокамерната функция, но остават асимптомни, лекарят трябва да помисли за прекъсване на терапията, ако не е наблюдавана клинична полза от лечението с KANJINTI.

Безопасността при продължаване или подновяване на лечението с трастузумаб при пациенти, които имат сърдечна дисфункция, не е проучвана проспективно. Ако процентът на ЛКФИ се понижи с ≥ 10 пункта в сравнение с изходното ниво И под 50%, лечението трябва да се преустанови и трябва да се извърши повторна оценка на ЛКФИ приблизително след около 3 седмици. Ако ЛКФИ не се увеличи или ако се понижи още, или се развие симптоматична ЗСН, трябва много сериозно да се помисли за прекратяване на KANJINTI, освен ако не се прецени, че ползите за отделния пациент надхвърлят рисковете. Всички тези пациенти трябва да се изпратят за консултация с кардиолог и да се проследяват.

Ако по време на терапия с KANJINTI се развие симптоматична сърдечна недостатъчност, тя трябва да се лекува със стандартните лекарствени продукти за ЗСН. Повечето пациенти, развили ЗСН или асимптомна сърдечна дисфункция в основните клинични проучвания, са се подобрили със стандартното лечение за ЗСН, състоящо се от инхибитор на ангиотензинконвертиращия ензим (АСЕ инхибитор) или ангиотензин-рецепторен блокер (АРB) и бетаблокер. Повечето пациенти със сърдечни симптоми и данни за клинична полза от лечението с трастузумаб са продължили терапията без допълнителни клинични сърдечни събития.

*Метастазирал рак на млечната жлеза*

KANJINTI и антрациклини не трябва да се дават едновременно в комбинация при МРМЖ.

Пациенти с МРМЖ, които преди това са получавали антрациклини, са изложени също на риск от сърдечна дисфункция при лечение с KANJINTI, въпреки че рискът е по-малък отколкото при едновременна употреба на KANJINTI и антрациклини.

*Ранен рак на млечната жлеза*

При пациенти с РРМЖ, сърдечната оценка, като направената на изходно ниво, трябва да бъде повторена през 3 месеца, по време на лечението и през 6 месеца след прекратяване на лечението, до 24 месеца от последното приложение на KANJINTI. При пациенти, получаващи химиотерапия, съдържаща антрациклин, се препоръчва допълнително мониториране и то трябва да се извършва ежегодно до 5 години от последното приложение на KANJINTI или по‑дълго, ако се наблюдава постоянно намаляване на ЛКФИ.

Пациентите с анамнеза за миокарден инфаркт (МИ), стенокардия, изискваща медикаментозно лечение, анамнеза за или съществуваща ЗСН (NYHA клас II–IV), ЛКФИ < 55%, друга кардиомиопатия, сърдечна аритмия, изискваща медикаментозно лечение, клинично значимо сърдечно клапно заболяване, лошо контролирана хипертония (подходяща е хипертония, контролирана със стандартно лечение) и хемодинамично ефективен перикарден излив, са изключени от основните клинични проучвания за адювантно и неоадювантно лечение на РРМЖ с трастузумаб и поради това не може да се препоръча лечение при тези пациенти.

#### Адювантно лечение

KANJINTI и антрациклини не трябва да се дават едновременно в комбинация при адювантно лечение.

При пациенти с РРМЖ е наблюдавано увеличение на честотата на симптомните и асимптомните сърдечни събития, когато трастузумаб е прилаган след химиотерапия, съдържаща антрациклини, в сравнение с приложение с несъдържащите антрациклини схеми на лечение с доцетаксел и карбоплатин, като то е било по-изразено, когато трастузумаб е прилаган едновременно с таксани в сравнение с прилагането му след таксани. Независимо от използваната схема на лечение, повечето симптомни сърдечни събития се появяват през първите 18 месеца. В едно от проведените 3 основни клинични проучвания, при което е налице медиана на проследяване 5,5 години (BCIRG 006), е наблюдавано продължително увеличение на кумулативната честота на симптомни сърдечни или LVEF събития при пациенти, получавали трастузумаб едновременно с таксан след терапия с антрациклини, до 2,37% в сравнение с приблизително 1% в двете групи със сравнителното лекарство (антрациклин плюс циклофосфамид, последвано от таксан и таксан, карбоплатин и трастузумаб).

Рисковите фактори за сърдечно събитие, установени при четири големи клинични проучвания за адювантно лечение, включват напреднала възраст (> 50 години), ниска ЛКФИ (< 55%) на изходно ниво, преди или след започване на лечение с паклитаксел, понижение на ЛКФИ с 10‑15 пункта и предшестваща или едновременна употреба на антихипертензивни лекарствени продукти. При пациенти, получаващи трастузумаб след завършване на адювантната химиотерапия, рискът от сърдечна дисфункция е свързан с по-висока кумулативна доза антрациклин, приложена преди започване на лечението с трастузумаб и с индекс на телесна маса (BMI) > 25 kg/m2.

*Неоадювантно-адювантно лечение*

При пациенти с РРМЖ, подходящи за неоадювантно-адювантно лечение, KANJINTI трябва да се прилага едновременно с антрациклини само при болни, които не са лекувани с химиотерапия, и само със схеми на лечение с антрациклини в ниски дози, т.е. максимални кумулативни дози на доксорубицин 180 mg/m2 или епирубицин 360 mg/m2.

Ако пациентите са лекувани едновременно с пълен курс на ниски дози антрациклини и KANJINTI при неоадювантни условия, не трябва да се прилага допълнителна цитотоксична химиотерапия след операцията. При други ситуации, решението относно необходимостта от допълнителна цитотоксична химиотерапия се определя въз основа на индивидуални фактори.

Опитът при едновременно приложение на трастузумаб в схеми с ниски дози антрациклин понастоящем е ограничен до две клинични проучвания (MO16432 и BO22227).

В основното проучване MO16432, трастузумаб е прилаган едновременно с неоадювантна химиотерапия, съдържаща три цикъла с доксорубицин (кумулативна доза 180 mg/m2).

Честотата на симптоматична сърдечна дисфункция е 1,7% в групата на трастузумаб.

В основното проучване BO22227, трастузумаб е прилаган едновременно с неоадювантна химиотерапия, която съдържа четири цикъла с епирубицин (кумулативна доза 300 mg/m2); при медиана на проследяване, надхвърляща 70 месеца, честотата на сърдечна недостатъчност/застойна сърдечна недостатъчност е 0,3% в групата на трастузумаб за интравенозно приложение.

Клиничният опит е ограничен при пациенти над 65-годишна възраст.

Реакции, свързани с инфузията (Infusion-related reactions, IRRs) и свръхчувствителност

Има съобщения за сериозни IRRs към инфузията с трастузумаб, включително диспнея, хипотония, хрипове, хипертония, бронхоспазъм, надкамерна тахиаритмия, намалена сатурация на кислорода, анафилаксия, респираторен дистрес, уртикария и ангиоедем (вж. точка 4.8). Може да се използва премедикация за намаляване на риска от тези събития. Повечето от тези събития възникват по време или до 2,5 часа след началото на първата инфузия. При възникване на реакция към инфузията, инфузията трябва да се преустанови или да се забави скоростта на вливане и пациентът трябва да се наблюдава до отзвучаване на симптомите (вж. точка 4.2). Тези симптоми може да се лекуват с аналгетик/антипиретик, като напр. меперидин или парацетамол, или антихистамин, като напр. дифенхидрамин. При повечето от пациентите симптомите отзвучават и след това инфузиите с трастузумаб продължават. Сериозните реакции са лекувани успешно с поддържаща терапия, напр. кислород, бета-агонисти и кортикостероиди. В редки случаи тези реакции са свързани с клиничен ход, завършващ с летален изход. Пациентите, получили диспнея при покой поради усложнения от напреднало злокачествено заболяване и съпътстващи заболявания, може да са изложени на повишен риск от летален изход на реакция към инфузията. Поради това, тези пациенти не трябва да се лекуват с KANJINTI (вж. точка 4.3).

Съобщава се също за начално подобрение, последвано от клинично влошаване и късни реакции с бързо клинично влошаване. Смъртни случаи са възниквали до часове и до една седмица след инфузията. В много редки случаи пациентите са получавали начални симптоми, свързани с инфузията и белодробни симптоми повече от шест часа след началото на инфузията с трастузумаб. Пациентите трябва да се предупредят за възможността за такова късно начало и трябва да се инструктират да се свържат веднага с лекуващия си лекар при възникване на тези симптоми.

Белодробни събития

Тежки белодробни събития се съобщават при употребата на трастузумаб в постмаркетингови условия (вж. точка 4.8). Понякога тези събития са били летални. Освен това се съобщават случаи на интерстициална белодробна болест, включително белодробни инфилтрати, синдром на остър респираторен дистрес, пневмония, пневмонит, плеврален излив, респираторен дистрес, остър белодробен оток и дихателна недостатъчност. Рисковите фактори, свързани с интерстициална белодробна болест, включват предшестващо или едновременно лечение с други антинеопластични средства, за които е известно, че са свързани с това заболяване, напр. таксани, гемцитабин, винорелбин и лъчетерапия. Тези събития може да възникнат като част от реакция, свързана с инфузията, или да имат късно начало. Пациентите, получили диспнея при покой поради усложнения от напреднало злокачествено заболяване и съпътстващи заболявания, може да са изложени на повишен риск от белодробни събития. Поради това тези пациенти не трябва да се лекуват с KANJINTI (вж. точка 4.3). Трябва да се внимава за пневмонити, особено при пациенти, лекувани едновременно с таксани.

Натрий

Този лекарствен продукт съдържа по-малко от 1 mmol натрий (23 mg) на доза, т.е. практически не съдържа натрий.

**4.5 Взаимодействие с други лекарствени продукти и други форми на взаимодействие**

Не са провеждани официални проучвания за лекарствени взаимодействия. Не са наблюдавани клинично значими взаимодействия между трастузумаб и едновременно прилаганите лекарствени продукти, използвани в клиничните проучвания.

Ефект на трастузумаб върху фармакокинетиката на други антинеопластични средства

Фармакокинетичните данни от клиничните проучвания BO15935 и M77004 при жени с HER2‑положителен метастазирал рак на гърдата предполагат, че експозицията на паклитаксел и доксорубицин (и техните главни метаболити 6-α хидроксил-паклитаксел, POH, и доксорубицинол, DOL) не се променя при наличие на трастузумаб (натоварваща доза от 8 mg/kg или 4 mg/kg интравенозоно, последвано съответно от 6 mg/kg веднъж на 3 седмици или 2 mg/kg веднъж седмично интравенозно). Трастузумаб обаче може да повиши общата експозиция на един от метаболитите на доксорубицин (7-дезокси-13 дихидро-доксорубицинон, D7D). Биоактивността на D7D и клиничното значение на повишението на този метаболит не е ясно.

Данните от клиничното проучване JP16003, проучване на трастузумаб с едно рамо (4 mg/kg интравенозно натоварваща доза и 2 mg/kg интравенозно седмично) и доцетаксел (60 mg/m2интравенозно) при жени от японски произход с HER2- положителен МРМЖ, предполагат, че едновременното приложение на трастузумаб няма ефект върху фармакокинетиката на единична доза доцетаксел. Клиничното проучване JP19959 е подпроучване на BO18255 (ToGA), проведено при пациенти от японски произход - мъже и жени с авансирал рак на стомаха, за изследване на фармакокинетиката на капецитабин и цисплатин при приложение със или без трастузумаб. Резултатите от това подпроучване предполагат, че експозицията на биоактивните метаболити (напр. 5-FU) на капецитабин не се повлиява от едновременната употреба на цисплатин или на цисплатин плюс трастузумаб. Самият капецитабин обаче показва по-високи концентрации и по-продължителен полуживот, когато се комбинира с трастузумаб. Данните предполагат също, че фармакокинетиката на цисплатин не се повлиява от едновременната употреба на капецитабин или на капецитабин плюс трастузумаб.

Фармакокинетичните данни от проучване H4613g/GO01305 при пациенти с метастазирал или локално напреднал неоперабилен HER2- положителен рак показват, че трастузумаб не повлиява фармакокинетиката на карбоплатин.

*Ефект на антинеопластичните средства върху фармакокинетиката на трастузумаб*

При сравнение на симулирани серумни концентрации след монотерапия с трастузумаб (4 mg/kg натоварваща доза/2 mg/kg веднъж седмично интравенозно) и наблюдавани серумни концентрации при жени от японски произход с HER2- положителен МРМЖ (клинично проучване JP16003) не са установени данни за фармакокинетичен ефект на едновременно прилаган доцетаксел върху фармакокинетиката на трастузумаб.

Сравнението на фармакокинетичните резултати от две клинични проучвания фаза II (BO15935 и M77004) и едно клинично проучване фаза III (H0648g), при което пациентите са били лекувани едновременно с трастузумаб и паклитаксел, и две клинични проучвания фаза II, при които трастузумаб е прилаган като монотерапия (W016229 и MO16982) при жени с HER2‑положителен МРМЖ показва, че индивидуалните и средните минимални серумни концентрации на трастузумаб варират вътре в клиничните проучвания и между тях, но няма категоричен ефект от едновременното приложение на паклитаксел върху фармакокинетиката на трастузумаб. Сравняването на фармакокинетичните данни на трастузумаб от проучване M77004, при което жени с HER2-положителен МРМЖ са били лекувани едновременно с трастузумаб, паклитаксел и доксорубицин, с фармакокинетичните данни на трастузумаб в проучвания, при които трастузумаб е прилаган като монотерапия (H0649g) или в комбинация с антрациклини плюс циклофосфамид или паклитаксел (проучване H0648g), предполага липса на ефект на доксорубицин и паклитаксел върху фармакокинетиката на трастузумаб.

Фармакокинетичните данни от проучване H4613g/GO01305 показват, че карбоплатин не повлиява фармакокинетиката на трастузумаб.

Едновременното приложение на анастрозол изглежда не повлиява фармакокинетиката на трастузумаб.

**4.6 Фертилитет, бременност и кърмене**

Жени с детероден потенциал/контрацепция

Жените с детероден потенциал трябва бъдат съветвани да използват ефективна контрацепция по време на лечение с KANJINTI и в продължение на 7 месеца след завършване на лечението (вж. точка 5.2).

Бременност

Проведени са проучвания върху репродуктивността при дългоопашати макаци, с дози до 25 пъти по-високи от седмичната поддържаща доза за хора от 2 mg/kg трастузумаб за интравенозно приложение и няма данни за увреждане на фертилитета или фетуса. Наблюдавано е преминаване през плацентата на трастузумаб в началния (20 - 50 ден от гестацията) и късния (120 - 150 ден от гестацията) период от феталното развитие. Не е известно дали трастузумаб може да предизвика увреждане на плода при прилагане на бременни жени или дали би могъл да увреди репродуктивната способност. Тъй като проучванията върху репродукцията при животни не винаги имат прогностична стойност за определяне на отговора при хора, KANJINTI трябва да се избягва по време на бременност, освен ако потенциалната полза за майката надхвърля потенциалния риск за плода.

По време на постмаркетинговата употреба има съобщения за нарушено фетално бъбречно развитие и/или функционално нарушение във връзка с олигохидрамнион, някои от които са свързани с летална белодробна хипоплазия на плода, при бременни жени, получавали трастузумаб. Жените, които забременеят, трябва да се информират за възможността от увреждане на плода. Ако бременна жена се лекува с KANJINTI, или ако пациентката забременее, докато получава KANJINTI или до 7 месеца след последната доза KANJINTI, желателно е да се провежда внимателно наблюдение от мултидисциплинарен екип.

Кърмене

Проучване, проведено при дългоопашати макаци с дози до 25 пъти по-високи от седмичната поддържаща доза за хора от 2 mg/kg трастузумаб за интравенозно приложение от ден 120 до ден 150 на бременността, показва, че трастузумаб се секретира в кърмата след раждане. Експозицията на трастузумаб *in utero* и наличието на трастузумаб в серума на новородени маймуни не е съпроводено с нежелани ефекти върху растежа или развитието от раждането до навършване на 1-месечна възраст. Не е известно дали трастузумаб се секретира в кърмата. Тъй като човешки IgG1 се секретира в кърмата, а потенциалът за увреждане на кърмачето не е известен, жените не трябва да кърмят по време на лечение с KANJINTI и в продължение на 7 месеца след прилагане на последната доза.

Фертилитет

Липсват данни относно фертилитета.

**4.7 Ефекти върху способността за шофиране и работа с машини**

Трастузумаб повлиява в малка степен способността за шофиране и работа с машини (вж. точка 4.8). По време на лечението с KANJINTI може да възникнат замайване и сънливост (вж. точка 4.8). Пациенти, които имат симптоми, свързани с инфузията (вж. точка 4.4), трябва да се съветват да се въздържат от шофиране или работа с машини до отзвучаване на симптомите.

**4.8 Нежелани лекарствени реакции**

Обобщение на профила на безопасност

Сред най-сериозните и/или чести нежелани реакции, съобщавани при употребата на трастузумаб досега, са сърдечна дисфункция, реакции, свързани с инфузията, хематотоксичност (особено неутропения), инфекции и белодробни нежелани реакции.

Табличен списък на нежеланите реакции

В този раздел са използвани следните категории за честота: много чести (≥ 1/10), чести (≥ 1/100 до < 1/10), нечести (≥ 1/1 000 до < 1/100), редки (≥ 1/10 000 до < 1/1 000), много редки (< 1/10 000), с неизвестна честота (от наличните данни не може да бъде направена оценка). При всяко групиране в зависимост от честотата, нежеланите реакции са изброени в низходящ ред по отношение на тяхната сериозност.

В Таблица 1 са представени нежелани реакции, съобщени във връзка с употребата на трастузумаб за интравенозно приложение самостоятелно или в комбинация с химиотерапия по време на основните клинични проучвания и при постмаркетинговата употреба.

Всички включени термини се основават на най-високия процент, наблюдаван по време на основните клинични проучвания. Освен това, термините, съобщени при постмаркетинговата употреба, са включени в Таблица 1.

**Таблица 1 Нежелани реакции, съобщени при употреба на трастузумаб за интравенозно приложение самостоятелно или в комбинация с химиотерапия по време на основните клинични проучвания (N = 8 386) и при постмаркетинговата употреба**

| **Системо-органен клас** | **Нежелана реакция** | **Честота** |
| --- | --- | --- |
| Инфекции и инфестации | Инфекция | Много чести |
|  | Назофарингит | Много чести |
|  | Неутропеничен сепсис | Чести |
|  | Цистит | Чести |
|  | Грип | Чести |
|  | Синузит | Чести |
|  | Кожна инфекция | Чести |
|  | Ринит | Чести |
|  | Инфекция на горните дихателни пътища | Чести |
|  | Инфекция на пикочните пътища | Чести |
|  | Фарингит | Чести |
| Неоплазми – доброкачествени, злокачествени и неопределени (вкл. кисти и полипи) | Прогресия на злокачествена неоплазма | С неизвестна честота |
| Прогресия на неоплазма | С неизвестна честота |
| Нарушения на кръвта и лимфната система | Фебрилна неутропения | Много чести |
| Анемия | Много чести |
| Неутропения | Много чести |
| Намален брой бели кръвни  клетки/левкопения | Много чести |
| Тромбоцитопения | Много чести |
| Хипопротромбинемия | С неизвестна честота |
| Имунна тромбоцитопения | С неизвестна честота |
| Нарушения на имунната система | Свръхчувствителност | Чести |
| +Анафилактична реакция | Редки |
| +Анафилактичен шок | Редки |
| Нарушения на метаболизма и храненето | Намалено тегло/загуба на тегло | Много чести |
| Анорексия | Много чести |
| Синдром на туморен лизис | С неизвестна честота |
| Хиперкалиемия | С неизвестна честота |
| Психични нарушения | Безсъние | Много чести |
|  | Тревожност | Чести |
|  | Депресия | Чести |
| Нарушения на нервната система | 1Тремор | Много чести |
| Замайване | Много чести |
|  | Главоболие | Много чести |
|  | Парестезии | Много чести |
|  | Дисгеузия | Много чести |
|  | Периферна невропатия | Чести |
|  | Хипертония | Чести |
|  | Сънливост | Чести |
| Нарушения на очите | Конюнктивит | Много чести |
| Засилено сълзоотделяне | Много чести |
| Сухота в очите | Чести |
| Оток на папилата | С неизвестна честота |
| Кръвоизлив в ретината | С неизвестна честота |
| Нарушения на ухото и лабиринта | Глухота | Нечести |
| Сърдечни нарушения | 1Понижено кръвно налягане | Много чести |
|  | 1Повишено кръвно налягане | Много чести |
|  | 1Неравномерна сърдечна дейност | Много чести |
|  | 1Сърдечно мъждене | Много чести |
|  | Намалена фракция на изтласкване\* | Много чести |
|  | +Сърдечна недостатъчност (застойна) | Чести |
|  | +1Надкамерна тахиаритмия | Чести |
|  | Кардиомиопатия | Чести |
|  | 1Палпитации | Чести |
|  | Перикардиален излив | Нечести |
|  | Кардиогенен шок | С неизвестна честота |
|  | Наличен галопиращ ритъм | С неизвестна честота |
| Съдови нарушения | Горещи вълни | Много чести |
| +1Хипотония | Чести |
| Вазодилатация | Чести |
| Респираторни, гръдни и медиастинални нарушения | +Диспнея | Много чести |
| Кашлица | Много чести |
| Епистаксис | Много чести |
| Ринорея | Много чести |
| +Пневмония | Чести |
| Астма | Чести |
| Нарушение на белите дробове | Чести |
| +Плеврален излив | Чести |
| +1Хрипове | Нечести |
| Пневмонит | Нечести |
| +Белодробна фиброза | С неизвестна честота |
| +Респираторен дистрес | С неизвестна честота |
| +Дихателна недостатъчност | С неизвестна честота |
| +Белодробна инфилтрация | С неизвестна честота |
| +Остър белодробен оток | С неизвестна честота |
| +Остър респираторен дистрес синдром | С неизвестна честота |
| +Бронхоспазъм | С неизвестна честота |
| +Хипоксия | С неизвестна честота |
| +Намалена сатурация на кислорода | С неизвестна честота |
| Ларингеален оток | С неизвестна честота |
| Ортопнея | С неизвестна честота |
| Белодробен оток | С неизвестна честота |
| Интерстициална белодробна болест | С неизвестна честота |
| Стомашно-чревни нарушения | Диария | Много чести |
| Повръщане | Много чести |
| Гадене | Много чести |
| 1Подуване на устните | Много чести |
| Коремна болка | Много чести |
| Диспепсия | Много чести |
| Запек | Много чести |
| Стоматит | Много чести |
| Хемороиди | Чести |
| Сухота в устата | Чести |
| Хепатобилиарни нарушения | Хепатоцелуларно увреждане | Чести |
|  | Хепатит | Чести |
|  | Болезненост на черния дроб | Чести |
|  | Жълтеница | Редки |
| Нарушения на кожата и подкожната тъкан | Еритема | Много чести |
| Обрив | Много чести |
| 1Подуване на лицето | Много чести |
| Алопеция | Много чести |
| Нарушение на ноктите | Много чести |
| Синдром на палмарно-плантарна еритродизестезия | Много чести |
| Акне | Чести |
| Сухота на кожата | Чести |
| Екхимоза | Чести |
| Хиперхидроза | Чести |
| Макуло-папуларен обрив | Чести |
| Сърбеж | Чести |
| Чупливост на ноктите | Чести |
| Дерматит | Чести |
| Уртикария | Нечести |
| Ангиоедем | С неизвестна честота |
| Нарушения на мускулноскелетната система и съединителната тъкан | Артралгия | Много чести |
| 1Мускулна скованост | Много чести |
| Миалгия | Много чести |
| Артрит | Чести |
| Болка в гърба | Чести |
| Болка в костите | Чести |
| Мускулни спазми | Чести |
| Болка в шията | Чести |
| Болка в крайниците | Чести |
| Нарушения на бъбреците и пикочните пътища | Бъбречно нарушение | Чести |
| Мембранозен гломерулонефрит | С неизвестна честота |
| Гломерулонефропатия | С неизвестна честота |
| Бъбречна недостатъчност | С неизвестна честота |
| Състояния, свързани с бременността, родовия и послеродовия период | Олигохидрамнион | С неизвестна честота |
| Бъбречна хипоплазия | С неизвестна честота |
| Белодробна хипоплазия | С неизвестна честота |
| Нарушения на възпроизводителната система и гърдата | Възпаление на гърдата/мастит | Чести |
| Общи нарушения и ефекти на мястото на приложение | Астения | Много чести |
| Болка в гърдите | Много чести |
| Студени тръпки | Много чести |
| Умора | Много чести |
| Грипоподобни симптоми | Много чести |
| Реакция, свързана с инфузията | Много чести |
| Болка | Много чести |
| Пирексия | Много чести |
| Възпаление на лигавиците | Много чести |
| Периферен оток | Много чести |
| Неразположение | Чести |
| Оток | Чести |
| Наранявания, отравяния и усложнения, възникнали в резултат на интервенции | Контузия | Чести |

+ Обозначава нежалани реакции, съобщени във връзка с летален изход.

1 Обозначава нежалани реакции, които се съобщават предимно във връзка с реакциите, свързани с инфузията. Няма отделни проценти за тях.

\* Наблюдавано при комбинирана терапия след антрациклини и в комбинация с таксани.

Описание на избрани нежелани реакции

*Сърдечна дисфункция*

Застойна сърдечна недостатъчност (NYHA клас II ‑ IV) е честа нежелана реакция, свързана с употребата на трастузумаб, като е била свързана с летален изход (вж. точка 4.4). При пациенти, лекувани с трастузумаб, са наблюдавани признаци и симптоми на сърдечна дисфункция, като напр. диспнея, ортопнея, засилена кашлица, белодробен оток, S3 галоп или намалена камерна фракция на изтласкване (вж. точка 4.4).

В 3 основни клинични проучвания с адювантно приложение на трастузумаб, прилаган в комбинация с химиотерапия, честотата на сърдечна дисфункция степен 3/4 (по-специално симптоматична застойна сърдечна недостатъчност) е подобна при пациенти, на които е прилагана само химиотерапия (т.е. не са получавали трастузумаб), и при пациенти, на които е прилаган трастузумаб последователно след таксан (0,3-0,4%). Честотата е най-висока при пациенти, на които е прилаган трастузумаб едновременно с таксан (2,0%). При неоадювантно лечение опитът с едновременно приложение на трастузумаб и схема с ниска доза антрациклин е ограничен (вж. точка 4.4).

Когато трастузумаб е прилаган след завършване на адювантна химиотерапия, сърдечна недостатъчност клас III-IV по NYHA е наблюдавана при 0,6% от пациентите в рамото с една година на приложение след медиана на проследяване 12 месеца. В проучване BO16348, след медиана на проследяване 8 години, честотата на тежка ЗСН (NYHA клас III и IV) в групата на лечение с трастузумаб за 1 година е 0,8%, а честотата на лека симптоматична и асимптоматична левокамерна дисфункция е 4,6%.

Обратимостта на тежката ЗСН (определена като поредица от най-малко две последователни стойности на ЛКФИ ≥ 50% след събитието) е очевидна при 71,4% от пациентите, лекувани с трастузумаб. Установена е обратимост на леката симптоматична и асимптоматична левокамерна дисфункция при 79,5% от пациентите. Приблизително 17% от събитията, свързани със сърдечна дисфункция са настъпили след завършване на лечението с трастузумаб.

В основните клинични проучвания с трастузумаб за интравенозно приложение при метастатично заболяване честотата на сърдечна дисфункция варира между 9% и 12%, когато се комбинира с паклитаксел, в сравнение с 1% – 4% при самостоятелно приложение на паклитаксел. При монотерапия честотата е 6% – 9%. Най-високата честота на сърдечна дисфункция е наблюдавана при пациенти, получаващи трастузумаб едновременно с антрациклин/циклофосфамид (27%), и е била значимо по-висока, отколкото при самостоятелно приложение на антрациклин/циклофосфамид (7% – 10%). При едно последващо клинично проучване с проспективно наблюдение на сърдечната функция, честотатата на симптоматична ЗСН е 2,2% при пациентите, получаващи трастузумаб и доцетаксел, в сравнение с 0% при пациентите, получаващи доцетаксел самостоятелно. Повечето от пациентите (79%), които са развили сърдечна дисфункция в тези клинични проучвания, са получили подобрение след стандартно лечение за ЗСН.

*Реакции към инфузията, алергоподобни реакции и реакции на свръхчувствителност*

Изчислено е, че приблизително 40% от пациентите, лекувани с трастузумаб, ще получат реакции, свързани с инфузията, под някаква форма. Повечето от реакциите, свързани с инфузията, обаче са леки до умерени по интензитет (степенуваща система на NCI-CTC) и имат тенденция за възникване рано по време на лечението, т.e. по време на инфузии една, две и три, като честотата намалява при последващите инфузии. Реакциите включват студени тръпки, фебрилитет, диспнея, хипотония, хрипове, бронхоспазъм, тахикардия, намалена кислородна сатурация, респираторен дистрес, обрив, гадене, повръщане и главоболие (вж. точка 4.4). Честотата на реакциите, свързани с инфузията, от всички степени варира между клиничните проучвания в зависимост от показанието, методологията на събиране на данните и от това дали трастузумаб е прилаган едновременно с химиотерапия или като монотерапия.

Тежки анафилактични реакции, изискващи незабавна намеса, може да възникнат обикновено по време на първата или втората инфузия на трастузумаб (вж. точка 4.4), като са били свързани с летален изход. В изолирани случаи са наблюдавани анафилактоидни реакции.

*Хематотоксичност*

Фебрилна неутропения, левкопения, анемия, тромбоцитопения и неутропения възникват много често. Честотата на възникване на хипопротромбинемия не е известна. Рискът от неутропения може да е леко повишен, когато трастузумаб се прилага с доцетаксел след терапия с антрациклини.

*Белодробни събития*

Тежки белодробни нежелани реакции възникват във връзка с употребата на трастузумаб, като са били свързани с летален изход. Те включват, но не се ограничават с белодробни инфилтрати, синдром на остър респираторен дистрес, пневмония, пневмонит, плеврален излив, респираторен дистрес, остър белодробен оток и дихателна недостатъчност (вж. точка 4.4).

Подробности за мерките за минимизиране на риска, съответстващи на Плана за управление на риска в ЕС, са представени в (вж. точка 4.4) Предупреждения и предпазни мерки.

*Имуногенност*

В проучването при неоадювантно-адювантно лечение на РРМЖ (ВО22227), при медиана на проследяване, надхвърляща 70 месеца, 10,1% (30/296) от пациентите, лекувани с трастузумаб интравенозно, са развили антитела спрямо трастузумаб. Неутрализиращи антитела, насочени срещу трастузумаб, се откриват в пробите след изходното ниво при 2 от 30 пациенти в рамото с трастузумаб интравенозно.

Клиничното значение на тези антитела не е известно. Наличието на антитела, насочени срещу трастузумаб, не повлиява фармакокинетиката, ефикасността (определена от патологичния пълен отговор [pCR] и преживяемостта без събитие [EFS]), и безопасността, определена от появата на реакции, свързани с приложението (РСП) на трастузумаб за интравенозно приложение.

Няма данни за имуногенност на трастузумаб при рак на стомаха.

Съобщаване на подозирани нежелани реакции

Съобщаването на подозирани нежелани реакции след разрешаване за употреба на лекарствения продукт е важно. Това позволява да продължи наблюдението на съотношението полза/риск за лекарствения продукт. От медицинските специалисти се изисква да съобщават всяка подозирана нежелана реакция чрез национална система за съобщаване, посочена в [Приложение](http://www.ema.europa.eu/docs/en_GB/document_library/Template_or_form/2013/03/WC500139752.doc) [V](http://www.ema.europa.eu/docs/en_GB/document_library/Template_or_form/2013/03/WC500139752.doc).

**4.9 Предозиране**

Няма опит с предозиране при хора по време на клиничните проучвания. По време на клиничните проучвания не са прилагани самостоятелно еднократни дози трастузумаб по-високи от 10 mg/kg. В клинично проучване при пациенти с метастазирал рак на стомаха е проучена схема на прилагане на поддържаща доза 10 mg/kg на три седмици (q3w) след натоварваща доза от 8 mg/kg. Дози до това ниво са се понасяли добре.

**5. ФАРМАКОЛОГИЧНИ СВОЙСТВА**

**5.1 Фармакодинамични свойства**

Фармакотерапевтична група: Антинеопластични и имуномодулиращи средства, антинеопластични средства, моноклонални антитела и конюгати антитяло-лекарство, АТС код: L01FD01.

KANJINTI е биологично подобен лекарствен продукт. Подробна информация е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/).

Трастузумаб е рекомбинантно хуманизирано IgG1 моноклонално антитяло срещу рецептор 2 на човешкия епидермален растежен фактор (HER2). Прекомерната експресия на HER2 се наблюдава при 20% - 30% от случаите на първичен рак на млечната жлеза. Проучванията на честотата на HER2-позитивност при рак на стомаха с помощта на имунохистохимия (IHC) и флуоресцентна хибридизация *in situ* (FISH) или с хромогенна хибридизация *in situ* (CISH) са показали, че HER2 позитивността варира в широки граници от 6,8% до 34,0% за IHC и 7,1% до 42,6% за FISH. Проучванията показват, че пациенти с рак на млечната жлеза с прекомерна експресия на HER2 са със скъсен период на преживяемост без симптоми на болестта в сравнение с пациентите без прекомерна експресия на HER2. Екстрацелуларната област на рецептора (ECD, p105) може да се отдели в кръвообращението и да се измери в серумни проби.

Механизъм на действие

Трастузумаб се свързва специфично с висок афинитет със субдомейн ІV, юкстамембранен регион на екстрацелуларния домейн на HER2. Свързването на трастузумаб с HER2 инхибира лиганд-независимите сигнали на HER2 и предотвратява протеолитичното разцепване на екстрацелуларния му домейн, активиращ механизъм на HER2. Установено е, както при анализи *in vitro*, така и при животни, че трастузумаб потиска пролиферацията на човешки туморни клетки, които прекомерно експресират HER2. Освен това, трастузумаб е мощен медиатор на антитяло-зависимата клетъчно медиирана цитотоксичност (ADCC). Установено е, че *in vitro* трастузумаб-медиираната ADCC преференциално се осъществява върху HER2 свръхекспресиращи ракови клетки в сравнение с ракови клетки, които не експресират HER2 прекомерно.

Диагностициране на свръхекспресия на HER2 или амплификация на гена на HER2

*Диагностициране на прекомерната HER2 експресия или HER2 генна амплификация при рак на млечната жлеза*

KANJINTI трябва да се използва само при пациенти с тумори с прекомерна HER2 експресия или с генна амплификация на HER2, определена чрез точен и валидиран тест. Диагностицирането на прекомерната HER2 експресия трябва да се извърши с имунохистохимичен (ІНС) метод на оценка върху фиксирани туморни блокчета (вж. точка 4.4). Генната амплификация на HER2 трябва да се установи чрез флуоресцентна хибридизация *in situ* (FISH) или хромогенна хибридизация *in situ* (CISH) на фиксирани туморни блокчета. Пациентите са подходящи за лечение с KANJINTI, само ако покажат силна свръхекспресия на HER2, описана като оценка 3+ по ІНС, или при положителен резултат от FISH или CISH.

За да се получат точни и възпроизводими резултати, изследването трябва да се провежда в специализирана лаборатория, която може да осигури валидиране на метода на изследване.

Препоръчва се следната точкова система за оценка на ІНС оцветяване, както е посочено в таблица 2:

**Таблица 2 Препоръчителна точкова система за оценка на ІНС оцветяване при рак на млечната жлеза**

| **Стойност** | **Оцветяване** | **Оценка на прекомерната експресия на HER2** |
| --- | --- | --- |
| 0 | Не се наблюдава оцветяване или мембранно оцветяване при < 10% от туморните клетки. | Отрицателна |
| 1+ | Слабо/едва забележимо оцветяване на мембраните се наблюдава при > 10% от туморните клетки. Частично е оцветена само мембраната на клетките. | Отрицателна |
| 2+ | Наблюдава се слабо до умерено пълно оцветяване на мембраната при > 10% от туморните клетки. | Двусмислена |
| 3+ | Наблюдава се силно пълно оцветяване на мембраната при > 10% от туморните клетки. | Положителна |

Обикновено FISH се счита положителна, ако съотношението на броя на генните копия HER2 в една туморна клетка към броя на копията в хромозома 17 е по-голямо или равно на 2 или, ако има повече от 4 копия на ген HER2 в една туморна клетка, ако не се прилага контрола с хромозома 17.

Обикновено CISH се счита положителна, ако в над 50% от туморните клетки има повече от 5 копия на ген HER2 в едно ядро.

За пълни указания върху провеждането на теста и интерпретацията на резултатите, моля, направете справка с листовките на валидираните FISH и CISH тестове. Официалните препоръки за изследване на HER2 също може да се използват.

При всеки друг метод, който може да се използва за оценка на протеина HER2 или генната експресия, анализите трябва да се извършват само в лаборатории, осигуряващи адекватно съвременно провеждане на валидирани методи. Такива методи трябва да са определено точни и достатъчно акуратни, за да могат да покажат прекомерната експресия на HER2 и трябва да може да се направи разлика между умерена (съответстваща на 2+) и силно изразена (съответстваща на 3+) прекомерна експресия на HER2.

*Диагностициране на прекомерната HER2 експресия или HER2 генна амплификация при рак на стомаха*

Само точен и валидиран тест трябва да се използва за откриване на прекомерната HER2 експресия или HER2 генна амплификация. IHC се препоръчва като първи начин на тестване, а в случаи, при които е необходим и статус на HER2 генна амплификация, трябва да се използва или подсилена със сребро *in situ* хибридизация (SISH), или FISH метод. Препоръчва се обаче при SISH метода да има възможност за успоредна оценка на хистологията и морфологията на тумора. За да се осигури валидиране на тестовете и получаване на точни и възпроизводими резултати, изследването на HER2 трябва да се извърши в лаборатория с обучен персонал. Пълни указания относно провеждане на теста и интерпретация на резултатите трябва да се вземат от листовката на продуктовата информация, предоставяна с използваните HER2 тестове.

В проучването ToGA (BO18255), пациенти с IHC3+ или FISH положителни тумори са определени като HER2-положителни и затова са включени в проучването. Въз основа на резултатите от клиничното проучване, полезните ефекти се ограничават до пациенти с повисоко ниво на свръхекспресия на HER2 протеина, определен с 3+ точки при IHC или 2+ точки при IHC и положителен FISH резултат.

В едно проучване със сравняване на методите (проучване D008548) е наблюдавана висока степен на съответствие (> 95%) при SISH и FISH методите за откриване на HER2 генна амплификация при пациенти с рак на стомаха.

Прекомерната експресия на HER2 трябва да се открие чрез изследване с имунохистохимичен метод (IHC) на фиксирани туморни блокчета; HER2 генната амплификация трябва да се открие с помощта на *in situ* хибридизация, изполвайки SISH или FISH на фиксирани туморни блокчета.

Препоръчва се следната точкова система за оценка на начините на оцветяване по IHC, както е посочено в таблица 3:

**Таблица 3 Препоръчителна точкова система за оценка на начините на оцветяване по ICH при рак на стомаха**

| **Стойност** | **Хирургическа проба – начин на оцветяване** | **Проба от биопсията – начин на оцветяване** | **Оценка на свръхекспресията на HER2** |
| --- | --- | --- | --- |
| 0 | Липса на реактивност или на мембранна реактивност при < 10% от туморните клетки. | Липса на реактивност или на мембранна реактивност във всички туморни клетки. | Отрицателна |
| 1+ | Слаба ⁄ едва доловима мембранна реактивност при ≥ 10% от туморните клетки; клетките са реактивни само в част от мембраната си. | Кластер от туморни клетки със слаба ⁄ едва доловима мембранна реактивност, независимо от процента на оцветени туморни клетки. | Отрицателна |
| 2+ | Слаба до умерена пълна, базолатерална или латерална мембранна реактивност при ≥ 10% от туморните клетки. | Кластер от туморни клетки със слаба до умерена пълна, базолатерална или латерална мембранна реактивност, независимо от процента на оцветени туморни клетки. | Двусмислена |
| 3+ | Силна пълна базолатерална или латерална мембранна активност при ≥ 10% от туморните клетки. | Кластер от туморни клетки със силна пълна базолатерална или латерална мембранна активност, независимо от процента на оцветени туморни клетки. | Положителна |

По принцип, SISH или FISH се считат за положителни, ако съотношението на броя на генните копия на HER2 на една туморна клетка към броя на копията на хромозома 17 е по-голям или равен на 2.

Клинична ефикасност и безопасност

*Метастазирал рак на млечната жлеза*

Трастузумаб е използван в клинични проучвания като монотерапия при пациенти с МРМЖ със свръхекспресия на HER2, които са лекувани неуспешно с една или повече схеми на химиотерапия за метастазиралото заболяване (трастузумаб самостоятелно).

Трастузумаб е използван също и в комбинация с паклитаксел или доцетаксел за лечение на пациенти, които не са лекувани за метастазиралото заболяване. Пациентите, които преди това са получавали адювантна химиотерапия на базата на антрациклини, са лекувани с паклитаксел (175 mg/m2 в инфузия с продължителност 3 часа) със или без трастузумаб. В пилотното клинично проучване на доцетаксел (100 mg/m2 в инфузия с продължителност 1 час) със или без трастузумаб, 60% от пациентите са получавали преди това адювантна химиотерапия на базата на антрациклини. Пациентите са лекувани с трастузумаб до прогресия на заболяването.

Ефикасността на трастузумаб в комбинация с паклитаксел при пациенти, които не са получавали преди това адювантна химиотерапия на базата на антрациклини, не е проучвана. трастузумаб плюс доцетаксел обаче е ефикасен при болните, независимо дали са получавали преди това адювантна химиотерапия на базата на антрациклини.

При теста за свръхекспресия на HER2, използван за оценка на пригодността на пациентите за участие в основните клинични проучвания с трастузумаб монотерапия и трастузумаб плюс паклитаксел, е използвано имунохистохимично оцветяване за HER2 на фиксиран материал от тумори на млечната жлеза с миши моноклонални антитела CB11 и 4D5. Тези тъкани са фиксирани във формалин или фиксиращ разтвор на Bouin. Този изследователски метод, приложен в клиничното проучване, е извършван в централна лаборатория, използваща скала от 0 до 3+. Пациентите с оцветяване 2+ или 3+ са включвани, а тези с оцветяване 0 или 1+ са изключвани от клиничните изпитвания. Над 70% от пациентите, включени в клиничните изпитвания, са имали свръхекспресия 3+. Данните показват, че благоприятните ефекти са повече при пациентите с по-високо ниво на свръхекспресия на HER2 (3+).

Основният тест-метод, използван за определяне на наличието на HER2 в пилотното клинично проучване на доцетаксел, със или без трастузумаб, е имунохистохимичен. По-малка част от болните са тествани с метода на флуоресцентна in-situ хибридизация (FISH). В това клинично проучване, 87% от включените пациенти са имали заболяване IHC3+, а 95% са имали заболяване IHC3+ и/или FISH-положително.

*Седмична схема на прилагане при метастазирал рак на млечната жлеза*

В таблица 4 са обобщени резултатите, отразяващи ефикасността при проучвания с монотерапия и комбинирано лечение.

**Таблица 4 Резултати за ефикасност от проучванията с монотерапия и комбинирана терапия**

| **Показател** | **Монотерапия** | **Комбинирана терапия** | | | |
| --- | --- | --- | --- | --- | --- |
|  | **Трастузумаб1**  **N = 172** | **Трастузумаб плюс**  **паклитаксел2**  **N = 68** | **Паклитаксел2**  **N = 77** | **Трастузумаб плюс**  **Доцетаксел3**  **N = 92** | **Доцетаксел3**  **N = 94** |
| **Степен на повлияване (95% CI)** | 18%  (13 – 25) | 49%  (36 – 61) | 17%  (9 – 27) | 61%  (50 - 71) | 34%  (25 - 45) |
| **Медиана на продължител**  **ността на отговора (месеци)**  **(95% CI)** | 9,1  (5,6 – 10,3) | 8,3  (7,3 – 8,8) | 4,6  (3,7 – 7,4) | 11,7  (9,3 - 15,0) | 5,7  (4,6 - 7,6) |
| **Медиана на ТТР (месеци)**  **(95% CI)** | 3,2  (2,6 – 3,5) | 7,1  (6,2 – 12,0) | 3,0  (2,0 – 4,4) | 11,7  (9,2 - 13,5) | 6,1  (5,4 - 7,2) |
| **Медиана на преживяемостта (месеци) (95% CI)** | 16,4  (12,3 – не) | 24,8  (18,6 – 33,7) | 17,9  (11,2 – 23,8) | 31,2  (27,3 - 40,8) | 22,74  (19,1 - 30,8) |

ТТР = време до прогресия; “не” означава, че не е било възможно да се определи или още не е достигнат този момент.

1. Проучване Н0649g: ІНС3+ субпопулация пациенти

2. Проучване Н0648g: ІНС3+ субпопулация пациенти

3. Проучване М77001: Пълен набор за анализ (намерение за лечение), резултати от 24 месеца.

*Комбинирано лечение с трастузумаб и анастрозол*

Проучвано е приложението на трастузумаб в комбинация с анастрозол за лечение от първа линия на МРМЖ при пациенти в постменопауза с прекомерна експресия на HER2, положителни за хормонални рецептори (напр. естрогенни рецептори (ER) и/или прогестеронови рецептори (PR)). Преживяемостта без прогресия на заболяването е двойно по-голяма в рамото с трастузумаб плюс анастрозол в сравнение с анастрозол (4,8 месеца спрямо 2,4 месеца). По отношение на другите показатели подобренията, наблюдавани при комбинацията, са: за общ отговор (16,5% спрямо 6,7%); степен на клинична полза (42,7% спрямо 27,9%); време до прогресия (4,8 месеца спрямо 2,4 месеца). Не би могла да се установи разлика между рамената по отношение на времето до отговор и продължителността на отговора. Медианата на общата преживяемост е удължена с 4,6 месеца при пациентите в рамото с комбинираното лечение. Разликата не е статистически значима, обаче повече от половината пациенти от рамото със самостоятелно приложение на анастрозол, след прогресия на заболяването са преминали към схема на лечение, съдържаща трастузумаб.

*Триседмична схема на прилагане при метастазирал рак на млечната жлеза*

В таблица 5 са обобщени резултатите, отразяващи ефикасността при несравнителни проучвания с монотерапия и комбинирано лечение:

**Таблица 5 Резултати за ефикасност от несравнителни проучвания с монотерапия и комбинирана терапия**

| **Показател** | **Moнотерпия** | | **Комбинирана терапия** | |
| --- | --- | --- | --- | --- |
|  | **Трастузумаб1**  **N = 105** | **Трастузумаб2**  **N = 72** | **Трастузумаб плюс паклитаксел3**  **N = 32** | **Трастузумаб плюс доцетаксел4**  **N = 110** |
| **Степен на повлияване**  **(95% CI)** | 24%  (15 – 35) | 27%  (14 - 43) | 59%  (41 - 76) | 73%  (63 - 81) |
| **Медиана на продължителността**  **на отговора (месеци) (граници)** | 10,1  (2,8 – 35,6) | 7,9  (2,1 - 18,8) | 10,5  (1,8 - 21) | 13,4  (2,1 - 55,1) |
| **Медиана на ТТР (месеци) (95% CI)** | 3,4  (2,8 - 4,1) | 7,7  (4,2 - 8,3) | 12,2  (6,2 - нe) | 13,6  (11 - 16) |
| **Медиана на преживяемостта (месеци) (95% CI)** | нe | нe | нe | 47,3  (32 - нe) |

ТТР = време до прогресия; “не” означава, че не е било възможно да се определи или още не е достигнат този момент.

1. Проучване WO16229: натоварваща доза от 8 mg/kg, последвана от триседмична схема от 6 mg/kg

2. Проучване MO16982: натоварваща доза от 6 mg/kg седмично × 3, последвана от 6 mg/kg триседмична схема

3. Проучване BO15935

4. Проучване MO16419

*Места на прогресия*

Честотата на прогресия в черния дроб е значимо по-малка при пациенти, лекувани с комбинация от трастузумаб и паклитаксел, в сравнение само с паклитаксел (21,8% срещу 45,7%; p = 0,004). Повече пациенти, лекувани с трастузумаб и паклитаксел, са имали прогресия в централната нервна система, в сравнение с лекуваните само с паклитаксел (12,6% срещу 6,5%; p = 0,377).

*Ранен рак на млечната жлеза (в условията на адювантно лечение)*

Ранният рак на млечната жлеза се определя като неметастазирал първичен инвазивен карцином на млечната жлеза.

В условията на адювантно лечение, трастузумаб е изследван в 4 големи, многоцентрови, рандомизирани клинични проучвания:

* Проучването BO16348 е планирано с цел да сравни триседмичен терпевтичен курс с трастузумаб в продължение на една и две години, в сравнение с наблюдение при пациенти с HER2 положителен РРМЖ след хирургия, химиотерапия и лъчетерапия (ако е приложимо). Освен това е извършено сравнение на две години лечение с трастузумаб, спрямо една година лечение с трастузумаб. На пациентите, определени за лечение с трастузумаб, е била дадена първоначално натоварваща доза от 8 mg/kg, последвана от 6 mg/kg през три седмици в продължение на една или две години.
* Проучванията NSABP B-31 и NCCTG N9831, които включват общ анализ, са планирани за изследване на клиничната полза от комбиниране на лечение с трастузумаб и паклитаксел след AC химиотерапия; проучването NCCTG N9831 допълнително изследва и добавянето на трастузумаб след AC→P химиотерапия при пациенти с HER2-положителен РРМЖ след операция.
* Проучването BCIRG 006 е планирано с цел изследване на комбинирано лечение с трастузумаб и доцетаксел след AC химиотерапия или в комбинация с доцетаксел и карбоплатин при пациенти с HER2-положителен РРМЖ след операция.

Ранният рак на млечната жлеза в проучването HERA е ограничен до операбилен, първичен инвазивен аденокарцином на млечната жлеза с положителни аксиларни лимфни възли или отрицателни аксиларни лимфни възли, ако туморът е най-малко 1 cm в диаметър.

При общия анализ на проучванията NSABP B-31 и NCCTG N9831, РРМЖ е ограничен до жени с операбилен рак на млечната жлеза с висок риск, определен като HER2-положителен с положителни аксиларни лимфни възли или HER2-положителен с отрицателни лимфни възли с характеристики на висок риск (размер на тумора > 1 cm и ER негативни или размер на тумора > 2 cm, независимо от хормоналния статус).

При проучване BCIRG 006, HER2-положителният РРМЖ е ограничен до пациенти с положителни аксиларни лимфни възли или високо рискови пациенти с отрицателни аксиларни лимфни възли (определени като отрицателни (pN0) по отношение на засягането на лимфните възли и поне 1 от следните фактори: размер на тумора над 2 cm, негативен за естрогенови и прогестеронови рецептори, хистологична или нуклеарна степен 2-3 или възраст < 35 години).

Резултатите за ефикасност от проучването BO16348 след медиана на проследяване 12 месеца\* и 8 години\*\* са обобщени в таблица 6:

**Таблица 6 Резултати за ефикасност от проучване BO16348**

| **Медиана на проследяване**  **12 месеца\*** | | **Медиана на проследяване**  **8 години\*\*** | |
| --- | --- | --- | --- |
| **Показател** | **Наблюдение**  **N = 1 693** | **Трастузумаб**  **1 година**  **N = 1 693** | **Наблюдение**  **N = 1 697\*\*\*** | **Трастузумаб**  **1 година**  **N = 1 702\*\*\*** |
| Преживяемост без заболяване (DFS)  - Бр. пациенти със събитие  - Бр. пациенти без събитие  P-стойност спрямо наблюдение  Коефициент на риск (HR) спрямо наблюдение | 219 (12,9%)  1 474 (87,1%) | 127 (7,5%)  1 566 (92,5%) | 570 (33,6%)  1 127 (66,4%) | 471 (27,7%)  1 231 (72,3%) |
| < 0,0001  0,54 | | < 0,0001  0,76 | |
| Преживяемост без рецидив  - Бр. пациенти със събитие  - Бр. пациенти без събитие  P-стойност спрямо наблюдение  Коефициент на риск спрямо наблюдение | 208 (12,3%)  1 485 (87,7%) | 113 (6,7%)  1 580 (93,3%) | 506 (29,8%)  1 191 (70,2%) | 399 (23,4%)  1 303 (76,6%) |
| < 0,0001  0,51 | | < 0,0001  0,73 | |
| Късна преживяемост без заболяване  - Бр. пациенти със събитие  - Бр. пациенти без събитие  P-стойност спрямо наблюдение  Коефициент на риск спрямо наблюдение | 184 (10,9%)  1 508 (89,1%) | 99 (5,8%)  1 594 (94,6%) | 488 (28,8%)  1 209 (71,2%) | 399 (23,4%)  1 303 (76,6%) |
| < 0,0001  0,50 | | < 0,0001  0,76 | |
| Обща преживяемост (OS) (смърт)  - Бр. пациенти със събитие  - Бр. пациенти без събитие  P-стойност спрямо наблюдение  Коефициент на риск спрямо наблюдение | 40 (2,4%)  1 653 (97,6%) | 31 (1,8%)  1 662 (98,2%) | 350 (20,6%)  1 347 (79,4%) | 278 (16,3%)  1 424 (83,7%) |
| 0,24  0,75 | | 0,0005  0,76 | |

\*Съвместната първична крайна точка преживяемост без заболяване (DFS) 1 година спрямо наблюдение отговаря на предварително определената статистическа граница

\*\*Краен анализ (включително преминаване на 52% от пациентите от рамото на наблюдение на трастузумаб)

\*\*\*Налице е несъответствие в общия размер на извадката поради малкия брой пациенти, рандомизирани след крайната дата за анализа на проследяването с медиана 12 месеца

Резултатите за ефикасност от междинния анализ на ефикасността пресичат предварително определената в протокола статистическа граница за сравнение на приложението на трастузумаб в продължение на 1 година спрямо наблюдение. След медиана на проследяване 12 месеца, HR за DFS e 0,54 (95% CI: 0,44, 0,67), което означава абсолютна полза по отношение на степента на 2-годишна преживяемост без болест от 7,6 процента (85,8% спрямо 78,2%) в полза на рамото с трастузумаб.

Извършен е краен анализ след проследяване с медиана 8 години, който показва, че лечението с трастузумаб в продължение на 1 година е свързано с 24% редукция на риска в сравнение само с наблюдение (HR = 0,76, 95% CI: 0,67, 0,86). Това означава абсолютна полза по отношение на честотата на 8-годишна преживяемост без заболяване от 6,4 процента в полза на 1-годишното лечение с трастузумаб.

При този краен анализ, удължаването на лечението с трастузумаб за период от две години не показва допълнителна полза спрямо лечението за 1 година [HR за DFS в популацията с намерение за лечение (ITT) 2 години спрямо 1 година = 0,99 (95% CI: 0,87, 1,13), p‑стойност = 0,90 и HR за обща преживяемост (OS) = 0,98 (0,83, 1,15); p-стойност = 0,78]. Честотата на асимптоматична сърдечна дисфункция е увеличена в рамото с 2-годишно лечение (8,1% спрямо 4,6% при рамото с 1-годишно лечение). В рамото с 2-годишно лечение, повече пациенти са имали поне едно нежелано събитие от степен 3 или 4 (20,4%), в сравнение с рамото с 1-годишно лечение (16,3%).

При проучванията NSABP B-31 и NCCTG N9831, трастузумаб е прилаган в комбинация с паклитаксел след AC химиотерапия:

Доксорубицин и циклофосфамид са прилагани едновременно, както следва:

- интравенозна инжекция доксорубицин 60 mg/m2, прилагана през 3 седмици за 4 цикъла.

- интравенозно циклофосфамид 600 mg/m2 в продължение на 30 минути, прилаган през 3 седмици за 4 цикъла.

Паклитаксел в комбинация с трастузумаб е прилаган както следва:

- паклитаксел интравенозно – 80 mg/m2 като непрекъсната интравенозна инфузия, прилагана всяка седмица в продължение на 12 седмици,

или

- паклитаксел интравенозно – 175 mg/m2 като непрекъсната интравенозна инфузия, прилагана през 3 седмици за 4 цикъла (ден 1 от всеки цикъл).

Резултатите за ефикасност от общия анализ на проучванията NSABP B-31 и NCCTG N9831 по време на окончателния анализ на DFS\*, са обобщени в Таблица 7. Медианата на продължителност на проследяването е 1,8 години за пациентите в рамото с AC→P и 2,0 години за пациентите в рамото с AC→PH.

**Таблица 7 Обобщение на резултатите за ефикасност от общия анализ на проучванията NSABP B-31 и NCCTG N9831 по време на окончателния анализ на DFS\***

| **Показател** | **AC→P**  **(n = 1 679)** | **AC→PH**  **(n = 1 672)** | **Коефициент на риск срещу**  **AC→P**  **(95% CI) p-стойност** |
| --- | --- | --- | --- |
| Преживяемост без заболяване  Бр. пациенти със събитие (%)  Късни рецидиви  Бр. пациенти със събитие  Смърт (OS събитие):  Бр. пациенти със събитие (%) | 261 (15,5)  193 (11,5)  92 (5,5) | 133 (8,0)  96 (5,7)  62 (3,7) | 0,48 (0,39; 0,59)  p < 0,0001  0,47 (0,37; 0,60)  p < 0,0001  0,67 (0,48; 0,92)  p = 0,014\*\* |

A: доксорубицин; C: циклофосфамид; P: паклитаксел; H: трастузумаб

\* При медиана на продължителност на проследяване 1,8 години за пациентите в групата с AC→P и 2,0 години за пациентите в групата с AC→PH

\*\*p-стойността за OS не пресича предварително определената статистическа граница за сравнение на AC→PH спрямо AC→P

По отношение на първичната крайна точка (DFS), добавянето на трастузумаб към химиотерапията с паклитаксел води до 52% намаляване на риска от рецидив на заболяването. Коефициентът на риск изразява абсолютна полза по отношение на честота на преживяемост без заболяване от 3 години с 11,8 процентни точки (87,2% срещу 75,4%) в полза на рамото с AC→PH (трастузумаб).

Към момента на актуализиране на данните за безопасност след медиана на проследяване 3,5 - 3,8 години, анализът на DFS потвърждава отново величината на ползата, доказана чрез окончателния анализ на DFS. Въпреки преминаването на трастузумаб в контролната група, добавянето на трастузумаб към химиотерапията с паклитаксел води до 52% намаление на риска от рецидивиране на заболяването. Добавянето на трастузумаб към химиотерапията с паклитаксел води също и до 37% намаление на риска от смърт.

Предварително планираният краен анализ на OS от общия анализ на проучвания NSABP B-31 и NCCTG N9831 е извършен, когато са настъпили 707 смъртни случая (медиана на проследяване 8,3 години в групата с AC→PH). Лечението с AC→PH е довело до статистически значимо подобрение на OS в сравнение с AC→P (стратифициран HR = 0,64; 95% CI [0,55, 0,74]; логаритмично-трансформирана p-стойност < 0,0001). На 8-та година, степента на преживяемост се оценява на 86,9% в групата с AC→PH и 79,4% в групата с AC→P, абсолютна полза 7,4% (95% CI: 4,9%, 10,0%).

Крайните резултати на OS от общия анализ на проучвания NSABP B-31 и NCCTG N9831 са обобщени в таблица 8 по-долу:

**Таблица 8 Краен анализ на общата преживяемост от общия анализ на проучванията NSABP B-31 и NCCTG N9831**

| **Показател** | **AC→P**  **(N = 2 032)** | **AC→PH**  **(N = 2 031)** | **p-стойност срещу AC→P** | **Коефициент на риск срещу**  **AC→P**  **(95% CI)** |
| --- | --- | --- | --- | --- |
| Смърт (OS събитие):  Бр. пациенти със събитие (%) | 418 (20,6%) | 289 (14,2%) | < 0,0001 | 0,64  (0,55, 0,74) |

A: доксорубицин; C: циклофосфамид; P: паклитаксел; H: трастузумаб

Извършен е също анализ на DFS при крайния анализ на OS от общия анализ на проучвания NSABP B-31 и NCCTG N9831. Актуализираните резултати от анализа на DFS (стратифициран HR = 0,61; 95% CI [0,54; 0,69]) показват сходна полза по отношение на DFS спрямо окончателния първичен анализ на DFS, въпреки, че 24,8% от пациентите в групата с AC→P са преминали към лечение с трастузумаб. На 8-мата година, степента на преживяемост без заболяване се оценява на 77,2% (95% CI: 75,4; 79,1) в групата с AC→PH, абсолютна полза 11,8% в сравнение с групата с AC→P.

В проучването BCIRG 006 трастузумаб е прилаган в комбинация с доцетаксел след AC химиотерапия (AC→DH) или в комбинация с доцетаксел и карбоплатин (DCarbH).

Доцетаксел е прилаган както следва:

- доцетаксел интравенозно – 100 mg/m2 под формата на интравенозна инфузия за 1 час, прилагана през 3 седмици за 4 цикъла (в ден 2 от първия цикъл с доцетаксел, след това в ден 1 на всеки последващ цикъл)

или

- доцетаксел интравенозно – 75 mg/m2 под формата на интравенозна инфузия за 1 час, прилагана през 3 седмици за 6 цикъла (в ден 2 от цикъл 1, след това в ден 1 на всеки цикъл)

което се последва от:

- карбоплатин – при таргетна AUC = 6 mg/ml/min, прилаган като интравенозна инфузия в продължение на 30-60 минути, повтаряна през 3 седмици за общо шест цикъла

Трастузумаб е прилаган ежеседмично с химиотерапия и след това през 3 седмици в продължение на общо 52 седмици.

Резултатите от ефикасността при BCIRG 006 са обобщени в Таблици 9 и 10. Медианата на продължителност на проследяването е 2,9 години в групата с AC→D и 3,0 години във всяка от групите с AC→DH и DCarbH.

**Таблица 9 Преглед на анализите на ефикасността при BCIRG 006 AC→D срещу AC→DH**

| **Показател** | **AC→D**  **(n = 1 073)** | **AC→DH**  **(n = 1 074)** | **Коефициент на риск срещу**  **AC→D**  **(95% CI)**  **p-стойност** |
| --- | --- | --- | --- |
| Преживяемост без заболяване  Бр. пациенти със събитие | 195 | 134 | 0,61 (0,49; 0,77)  p < 0,0001 |
| Късни рецидиви  Бр. пациенти със събитие | 144 | 95 | 0,59 (0,46; 0,77)  p < 0,0001 |
| Смърт (OS събитие)  Бр. пациенти със събитие | 80 | 49 | 0,58 (0,40; 0,83)  p = 0,0024 |

AC→D = доксорубицин плюс циклофосфамид, последвано от доцетаксел; AC→DH = доксорубицин плюс циклофосфамид, последвано от доцетаксел плюс трастузумаб; CI = доверителен интервал

**Таблица 10 Преглед на анализите на ефикасността при BCIRG 006 AC→D срещу DCarbH**

| **Показател** | **AC→D**  **(N = 1 073)** | **DCarbH**  **(N = 1 074)** | **Коефициент на риска срещу**  **AC→D**  **(95% CI)** |
| --- | --- | --- | --- |
| Преживяемост без заболяване  Бр. пациенти със събитие | 195 | 145 | 0,67 (0,54; 0,83)  p = 0,0003 |
| Късни рецидиви  Бр. пациенти със събитие | 144 | 103 | 0,65 (0,50; 0,84)  p = 0,0008 |
| Смърт (OS събитие)  Бр. пациенти със събитие | 80 | 56 | 0,66 (0,47; 0,93)  p = 0,0182 |

AC→D = доксорубицин плюс циклофосфамид, последвано от доцетаксел; DCarbH = доцетаксел, карбоплатин и трастузумаб; CI = доверителен интервал

В клиничното проучване BCIRG 006 за първичната крайна точка, DFS, коефициентът на риск изразява абсолютна полза по отношение на изчислената 3-годишна преживяемост без заболяване от 5,8 процентни пункта (86,7% срещу 80,9%) в полза на рамото с AC→DH (трастузумаб) и 4,6 процентни пункта (85,5% срещу 80,9%) в полза на рамото с DCarbH (трастузумаб) в сравнение с AC→D.

В клиничното проучване BCIRG 006, 213/1 075 пациенти в рамото с DCarbH (TCH), 221/1 074 пациенти в рамото с AC→DH (AC→TH) и 217/1 073 в рамото с AC→D (AC→T) са имали функционален статус по Karnofsky ≤ 90 (80 или 90). Не е забелязана полза по отношение на преживяемостта без заболяване (DFS) в тази подгрупа пациенти (коефициент на риск = 1,16, 95% CI [0,73, 1,83] за DCarbH (TCH) срещу AC→D (AC→T); коефициент на риск 0,97; 95% CI [0,60, 1,55] за AC→DH (AC→TH) срещу AC→D).

Освен това e проведен *post-hoc* експлораторен анализ на набора данни от общия анализ (ОА) на клинични проучвания NSABP B-31/NCCTG N9831\* и BCIRG 006, комбиниращ събития на DFS и симптоматични сърдечни събития, обобщени в таблица 11:

**Таблица 11 Резултати от *post-hoc* експлораторен анализ от общия анализ на клинични проучвания NSABP B-31/NCCTG N9831\* и BCIRG 006, комбиниращ събития на DFS и симптоматични сърдечни събития**

|  | **AC→PH**  **(срещу AC→P) (NSABP B‑31 и NCCTG N9831)\*** | **AC→DH**  **(срещу AC→D) (BCIRG 006)** | **DCarbH**  **(срещу AC→D)**  **(BCIRG 006)** |
| --- | --- | --- | --- |
| Първичен анализ на ефикасността  DFS Коефициенти на риск  (95% CI)  p-стойност | 0,48  (0,39; 0,59)  p < 0,0001 | 0,61  (0,49; 0,77)  p < 0,0001 | 0,67  (0,54; 0,83)  p = 0,0003 |
| Анализ на ефикасността при дългосрочно проследяване\*\*  DFS Коефициенти на риск  (95% CI)  p-стойност | 0,61  (0,54; 0,69)  p < 0,0001 | 0,72  (0,61; 0,85)  p < 0,0001 | 0,77  (0,65; 0,90)  p = 0,0011 |
| *Post-hoc* експлораторен анализ с DFS и симптомни сърдечни събития  Дългосрочно проследяване\*\*  Коефициенти на риск  (95% CI) | 0,67  (0,60; 0,75) | 0,77  (0,66; 0,90) | 0,77  (0,66; 0,90) |

A: доксорубицин; C: циклофосфамид; P: паклитаксел; D: доцетаксел; Carb: карбоплатин; H: трастузумаб CI = доверителен интервал

\* По време на окончателния анализ на DFS. Медианата на продължителност на проследяване е 1,8 години в рамото с AC→P и 2,0 години в рамото с AC→PH

\*\*Медианата на продължителността на дългосрочно проследяване за общия анализ на клиничните проучвания е 8,3 години (интервал: 0,1 до 12,1) за рамото AC→PH и 7,9 години (интервал: 0,0 до 12,2) за рамото AC→P. Медианата на продължителността на дългосрочно проследяване за проучването BCIRG 006 е 10,3 години както в рамото AC→D (интервал: 0,0 до 12,6), така и в рамото DCarbH (интервал: 0,0 до 13,1), и е 10,4 години (интервал: 0,0 до 12,7) в рамото AC→DH.

*Ранен рак на млечната жлеза (в условията на неоадювантно-адювантно лечение)*

Досега няма данни, които да сравняват ефикасността на трастузумаб, приложен като адювантна химиотерапия, с тази при неоадювантно/адювантно приложение.

В условията на неоадювантно-адювантно лечение, многоцентровото, рандомизирано проучване MO16432, има за цел да проучи клиничната ефикасност на едновременното приложение на трастузумаб с неоадювантна химиотерапия, включваща както антрациклин, така и таксан, последвано от трастузумаб адювантно, до обща продължителност на лечението от 1 година. В проучването са набирани пациенти с новодиагностициран локално напреднал (стадий III) или възпалителен РРМЖ. Пациенти с HER2+ тумори са рандомизирани да получават неоадювантна химиотерапия едновременно с трастузумаб неоадювантно-адювантно или само неоадювантна химиотерапия.

В проучването MO16432, трастузумаб (8 mg/kg натоварваща доза, последвана от 6 mg/kg поддържаща доза на 3 седмици) е приложен едновременно с 10 цикъла неоадювантна химиотерапия както следва:

- Доксорубицин 60 mg/m2 и паклитаксел 150 mg/m2, приложени на 3 седмици за 3 цикъла,

което е последвано от

- Паклитаксел 175 mg/m2, прилаган на 3 седмици за 4 цикъла,

което е последвано от

- CMF на ден 1 и 8 на 4 седмици за 3 цикъла

което, след операция, е последвано от

- допълнителни цикли с трастузумаб адювантно (да се довърши 1 година лечение)

Резултатите за ефикасност при проучването MO16432 са обобщени в таблица 12. Средната продължителност на проследяване в групата с трастузумаб е 3,8 години.

**Таблица 12 Резултати за ефикасност от MO16432**

| **Показател** | **Химиотерапия + трастузумаб**  **(n = 115)** | **Само химиотерапия**  **(n = 116)** |  |
| --- | --- | --- | --- |
| Преживяемост без събитие  Брой пациенти със събитие | 46 | 59 | Коефициент на риск  (95% CI)  0,65 (0,44, 0,96) p = 0,0275 |
| Общ патологичен пълен отговор\* (95% CI) | 40%  (31,0, 49,6) | 20,7%  (13,7, 29,2) | P = 0,0014 |
| Обща преживяемост  Брой пациенти със събитие | 22 | 33 | Коефициент на риск  (95% CI)  0,59 (0,35, 1,02) p = 0,0555 |

\* определен като липса на инвазивен рак както в гърдата, така и в аксиларните лимфни възли

Изчислена е абсолютна полза от 13 процентни пункта в полза на групата с трастузумаб за 3‑годишен период на преживяемост без събитие (65% срещу 52%).

*Метастазирал рак на стомаха*

Трастузумаб е изпитван в едно рандомизирано, открито фаза III проучване ToGA (BO18255) в комбинация с химиотерапия с сравнение с химиотерапия, прилагана самостоятелно.

Прилагана е следната химиотерапия:

- капецитабин – 1 000 mg/m2 перорално два пъти дневно в продължение на 14 дни през 3 седмици за 6 цикъла (вечерта на ден 1 до сутринта на ден 15 от всеки цикъл);

или

- интравенозно 5-флуороурацил – 800 mg/m2 дневно като непрекъсната интравенозна инфузия в продължение на 5 дни, през 3 седмици за 6 цикъла (ден 1 до ден 5 от всеки цикъл).

Всяка от които се прилага с:

- цисплатин – 80 mg/m2 през 3 седмици за 6 цикъла на ден 1 от всеки цикъл.

Резултатите за ефикасност от клиничното проучване BO18225 са обобщени в Таблица 13:

**Таблица 13 Резултати за ефикасност от BO18225**

| **Показател** | **FP**  **N = 290** | **FP+H**  **N = 294** | **HR (95% CI)** | **Стойност на p** |
| --- | --- | --- | --- | --- |
| Обща преживяемост, в месеци (медиана) | 11,1 | 13,8 | 0,74 (0,60 - 0,91) | 0,0046 |
| Преживяемост без прогресия, в месеци (медиана) | 5,5 | 6,7 | 0,71 (0,59 - 0,85) | 0,0002 |
| Време до прогресия на заболяването, в месеци (медиана) | 5,6 | 7,1 | 0,70 (0,58 - 0,85) | 0,0003 |
| Обща честота на повлияване, % | 34,5% | 47,3% | 1,70a (1,22; 2,38) | 0,0017 |
| Продължителност на повлияване, в месеци (медиана) | 4,8 | 6,9 | 0,54 (0,40 - 0,73) | < 0,0001 |

FP+H: Флуоропиримидин/цисплатин + трастузумаб

FP: Флуоропиримидин/цисплатин

a Вероятностно съотношение

Пациентите, набирани за участие в клиничното проучване, са нелекувани преди това за HER2-положителен неоперабилен локално напреднал или рецидивиращ и/или метастазирал аденокарцином на стомаха или на мястото на свързване на стомаха с хранопровода, неподлежащи на излекуване. Първичната крайна точка е общата преживяемост, която е определена като времето от датата на рандомизиране до датата на смърт по всякакви причини. По време на анализа общо 349 рандомизирани пациенти са починали: 182 пациенти (62,8%) в контролнoто рамо и 167 пациенти (56,8%) в рамото за лечение. Повечето от смъртните случаи се дължат на събития, свързани с основното раково заболяване.

*Post-hoc* подгрупови анализи показват, че прицелването в тумори с по-високи нива на HER2 протеин (IHC 2+/FISH+ и IHC 3+/независимо от FISH статуса) дава по-добри резултати от лечението. Медианата на обща преживяемост в групата с висока експресия на HER2 е 11,8 месеца в сравнение с 16 месеца, HR 0,65 (95% CI: 0,51 - 0,83), а медианата на преживяемост без прогресия е 5,5 месеца в сравнение с 7,6 месеца, HR 0,64 (95% CI: 0,51 - 0,79) за FP в сравнение със съответно FP+H. За общата преживяемост, HR e 0,75 (95% CI: 0,51 - 1,11) в IHC 2+/FISH+ групата и HR е 0,58 (95% CI: 0,41 - 0,81) в IHC 3+/FISH+ групата.

В извършения експлораторен подгрупов анализ по време на проучването ToGA (BO18255), няма значими ползи по отношение на общата преживяемост с добавянето на трастузумаб при пациенти с ECOG PS 2 на изходно ниво [HR 0,96 (95% CI: 0,51 - 1,79)] с неизмерими [HR 1,78 (95% CI: 0,87 - 3,66)] и локално напреднали заболявания [HR 1,20 (95% CI: 0,29 - 4,97)].

Педиатрична популация

Европейската агенция по лекарствата освобождава от задължението за предоставяне на резултатите от проучванията с трастузумаб във всички подгрупи на педиатричната популация за рак на млечната жлеза и стомаха (вж. точка 4.2 за информация относно употреба в педиатрията).

**5.2 Фармакокинетични свойства**

Фармакокинетиката на трастузумаб е оценена при анализ при популационно фармакокинетично моделиране, като са използвани сборни данни от 1 582 лица, включително пациенти с HER2 положителен МРМЖ, РРМЖ, НРС или други видове тумори, и здрави доброволци, в 18 клинични проучвания фаза I, II и III, получаващи трастузумаб интравенозно. Профилът концентрация-време на трастузумаб се описва с двукомпартиментен модел с паралелно линейно и нелинейно елиминиране от централния компартимент. Поради това, не може да се изведе постоянна стойност на полуживот на трастузумаб. T1/2 намалява с намаляване на концентрациите в рамките на дозовия интервал (вж. таблица 16). Пациентите с МРМЖ и РРМЖ имат подобни ФК показатели (напр. клирънс (CL), обем на централния компартимент (Vc)) и прогнозирани експозиции в стационарно състояние (Cmin, Cmax и AUC) според популацията. Линейният клирънс е 0,136 l/ден при МРМЖ, 0,112 l/ден при РРМЖ и 0,176 l/ден при НРС. Стойностите на нелинейните елиминационни показатели са 8,81 mg/ден за максималната скорост на елиминиране (Vmax) и 8,92 µg/ml за константата на Michaelis-Menten (Km) при пациентите с МРМЖ, РРМЖ и НРС. Обемът на централния компартимент е 2,62 l при пациентите с МРМЖ и РРМЖ и 3,63 l при пациентите с НРС. При окончателния популационен ФК модел, освен вида на първичния тумор, като статистически значими ковариати, повлияващи експозицията на трастузумаб са идентифицирани телесно тегло, серумна аспартат аминотрансфераза и албумин. Величината на ефекта на тези ковариати върху експозицията на трастузумаб, обаче, показва, че е малко вероятно те да имат клинично значим ефект върху концентрациите на трастузумаб.

Стойностите на популационно прогнозираната ФК експозиция (медиана с 5-ти – 95-ти персентили) и стойностите на ФК показатели при клинично значими концентрации (Cmax и Cmin), при пациенти с МРМЖ, РРМЖ и НРС, лекувани с одобрените схеми на прилагане веднъж седмично (q1w) и веднъж на три седмици (q3w), са показани в таблица 14 (цикъл 1), таблица 15 (стационарно състояние) и таблица 16 (ФК показатели) по-долу.

**Таблица 14 Стойности на популационно прогнозираната ФК експозиция в цикъл 1 (медиана с 5-ти – 95-ти персентили) за схемите на прилагане на трастузумаб интравенозно при пациенти с МРМЖ, РРМЖ и НРС**

| **Схема** | **Вид на първичния тумор** | **N** | **Cmin**  **(µg/ml)** | **Cmax**  **(µg/ml)** | **AUC0-21дни (µg.ден/ml)** |
| --- | --- | --- | --- | --- | --- |
| 8 mg/kg +  6 mg/kg q3w | МРМЖ | 805 | 28,7  (2,9 – 46,3) | 182  (134 - 280) | 1 376  (728 – 1 998) |
| РРМЖ | 390 | 30,9  (18,7 – 45,5) | 176  (127 - 227) | 1 390  (1 039 – 1 895) |
| НРС | 274 | 23,1  (6,1 – 50,3) | 132  (84,2 – 225) | 1 109  (588 – 1 938) |
| 4 mg/kg +  2 mg/kg qw | МРМЖ | 805 | 37,4  (8,7 – 58,9) | 76,5  (49,4 - 114) | 1 073  (597 – 1 584) |
| РРМЖ | 390 | 38,9  (25,3 – 58,8) | 76,0  (54,7 - 104) | 1 074  (783 – 1 502) |

**Таблица 15 Стойности на популационно прогнозираната ФК експозиция в стационарно състояние (медиана с 5-ти – 95-ти персентили) за схемите на прилагане на трастузумаб интравенозно при пациенти с МРМЖ, РРМЖ и НРС**

| **Схема** | **Вид на първичния тумор** | **N** | **Cmin,ss\***  **(µg/ml)** | **Cmax,ss\*\***  **(µg/ml)** | **AUCss 0-21дни (µg.ден/ml)** | **Време до стационар но състояние\*\*\* (седмица)** |
| --- | --- | --- | --- | --- | --- | --- |
| 8 mg/kg + 6 mg/kg q3w | МРМЖ | 805 | 44,2  (1,8 – 85,4) | 179  (123 - 266) | 1 736  (618 – 2 756) | 12 |
| РРМЖ | 390 | 53.8  (28,7 – 85,8) | 184  (134 - 247) | 1 927  (1 332 -2 771) | 15 |
| НРС | 274 | 32,9  (6,1 – 88,9) | 131  (72,5 - 251) | 1 338  (557 – 2 875) | 9 |
| 4 mg/kg + 2 mg/kg qw | МРМЖ | 805 | 63,1  (11,7 - 107) | 107  (54,2 - 164) | 1 710  (581 – 2 715) | 12 |
| РРМЖ | 390 | 72,6  (46 - 109) | 115  (82,6 - 160) | 1 893  (1 309 -2 734) | 14 |

\*Cmin,ss – Cmin в стационарно състояние

\*\*Cmax,ss = Cmax в стационарно състояние

\*\*\* време до 90% от стационарното състояние

**Таблица 16 Стойности на популационно прогнозираните ФК показатели в стационарно състояние за схемите на прилагане на трастузумаб интравенозно при пациенти с МРМЖ, РРМЖ и НРС**

| **Схема** | **Вид на първичния тумор** | **N** | **Общ диапазон на**  **CL от Cmax,ss до Cmin,ss**  **(l/ден)** | **Диапазон на t1/2 от Cmax,ss до Cmin,ss**  **(дни)** |
| --- | --- | --- | --- | --- |
| 8 mg/kg + 6 mg/kg q3w | МРМЖ | 805 | 0,183 – 0,302 | 15,1 – 23,3 |
| РРМЖ | 390 | 0,158 – 0,253 | 17,5 – 26,6 |
| НРС | 274 | 0,189 – 0,337 | 12,6 – 20,6 |
| 4 mg/kg + 2 mg/kg qw | МРМЖ | 805 | 0,213 – 0,259 | 17,2 – 20,4 |
| РРМЖ | 390 | 0,184 – 0,221 | 19,7 – 23,2 |

Отмиване на трастузумаб

Периодът на отмиване на трастузумаб е изследван след интравенозно приложение веднъж седмично или веднъж на 3 седмици като е използван популационен ФК модел. Резултатите от тези симулации показват, че най-малко 95% от пациентите ще достигнат концентрации < 1 μg/ml (приблизително 3% от популационно прогнозираната Cmin,ss, или около 97% отмиване) до 7 месеца.

Циркулиращ отделен HER2 ECD

Експлораторните анализи на ковариати с информация само за подгрупа пациенти показват, че пациентите с по-високо ниво на отделяне на HER2-ECD имат по-бърз нелинеен клирънс (пониска Km) (p < 0,001). Съществува зависимост между отделения антиген и нивата на АСАТ (SGOT/AST); част от влиянието на отделения антиген върху клирънса може да се обясни с нивата на АСАТ (SGOT/AST).

Наблюдаваните базови нива на отделения HER2-ECD при пациенти с МРС са сравними с тези при пациенти с МРМЖ и РРМЖ и не е наблюдавано видимо въздействие върху клирънса на трастузумаб.

**5.3 Предклинични данни за безопасност**

Няма данни за остра токсичност или токсичност при многократно прилагане по време на проучванията, продължили до 6 месеца, както и за репродуктивна токсичност при проучвания по отношение на тератология, женски фертилитет или късна гестационна токсичност/преминаване през плацентата. Трастузумаб не е генотоксичен. Проучвания на трехалоза, основно помощно вещество, също не са показали данни за токсичност.

Не са извършвани продължителни експериментални проучвания при животни за определяне на карциногенния потенциал на трастузумаб или за определяне на неговия ефект върху фертилитета при мъже.

**6. ФАРМАЦЕВТИЧНИ ДАННИ**

**6.1 Списък на помощните вещества**

Хистидин

Хистидинов хидрохлорид монохидрат

Трехалоза дихидрат

Полисорбат 20

**6.2 Несъвместимости**

Този лекарствен продукт не трябва да се смесва или разрежда с други лекарствени продукти, с изключение на посочените в точка 6.6.

KANJINTI не трябва да се разрежда с глюкозни разтвори, тъй като това причинява агрегиране на протеина.

**6.3 Срок на годност**

Неотворен флакон

3 години

Асептично реконституиране и разреждане

След асептично реконституиране със стерилна вода за инжекциие доказана химическата и физическата стабилност на получения разтвор в продължение на 48 часа при 2°С ‑ 8°С.

След асептично разреждане в сакове от поливинилхлорид, полиетилен или полипропилен, съдържащи инжекционен разтвор на натриев хлорид 9 mg/ml (0,9%), е доказана химическата и физическата стабилност на KANJINTI до 30 дни при 2°С ‑ 8°С, и впоследствие за 24 часа при температура не по-висока от 30°С.

От микробиологична гледна точка приготвеният разтвор и KANJINTI инфузионен разтвор трябва да се използват незабавно. Ако не се използват незабавно, времето и условията на съхранение преди употреба са отговорност на потребителя, и обикновено не трябва да надхвърлят 24 часа при 2°C – 8°C, освен ако реконституирането и разреждането не са извършени при контролирани и валидирани асептични условия.

**6.4 Специални условия на съхранение**

Да се съхранява в хладилник (2°С ‑ 8°С).

Да не се замразява приготвеният разтвор.

Съхранявайте в оригиналната опаковка, за да се предпази от светлина.

За условията на съхранение след реконституиране на лекарствения продукт вижте точки 6.3 и 6.6.

**6.5 Вид и съдържание на опаковката**

KANJINTI 150 mg прах за концентрат за инфузионен разтвор

Флакон 20 ml от прозрачно стъкло тип І със запушалка от бутилова гума, ламинирана с филм от флуоро-смола, и алуминиева обкатка с отчупващо се капаче, предпазващо от прах, съдържащ 150 mg трастузумаб.

Всяка опаковка съдържа един флакон.

KANJINTI 420 mg прах за концентрат за инфузионен разтвор

Флакон 50 ml от прозрачно стъкло тип І със запушалка от бутилова гума, ламинирана с филм от флуоро-смола, и алуминиева обкатка с отчупващо се капаче, предпазващо от прах, съдържащ 420 mg трастузумаб.

Всяка опаковка съдържа един флакон.

**6.6 Специални предпазни мерки при изхвърляне и работа**

Трябва да се използва подходяща асептична техника при процедурите на реконституиране и разреждане. Необходимо е да се подходи внимателно за осигуряване на стерилност на приготвените разтвори. Тъй като лекарственият продукт не съдържа антимикробни консерванти или бактериостатични средства, трябва да се спазва асептична техника.

Асептично приготвяне, работа и съхранение

Трябва да се осигурят асептични условия на работа, когато се приготвя инфузията. Приготвянето трябва:

**•** да се извършва при асептични условия от обучен персонал в съответствие с правилата на добрата практика, особено по отношение на асептичното приготвяне на парентерални продукти;

• да се извършва в ламинарен бокс или в бокс за биологична безопасност, като се прилагат обичайните предпазни мерки за безопасна работа с интравенозни средства;

• да бъде последвано от подходящо съхранение на приготвения разтвор за интравенозна инфузия, за да се осигури поддържане на асептичните условия.

По време на реконституирането, трябва да се борави внимателно с KANJINTI. Прекомерното образуване на пяна по време на реконституирането или разклащането на получения разтвор може да предизвика проблеми, свързани с количеството KANJINTI, което може да бъде изтеглено от флакона.

Реконституираният разтвор не трябва да се замразява.

*KANJINTI 150 mg прах за концентрат за инфузионен разтвор*

Всеки флакон KANJINTI 150 mg се разтваря със 7,2 ml стерилна вода за инжекции (не е приложена). Използването на други разтворители трябва да се избягва.

Така се получава 7,4 ml разтвор за еднократно приложение, съдържащ приблизително 21 mg/ml трастузумаб при pH приблизително 6,1. Излишък от 4% дава възможност отбелязаната на етикета доза от 150 mg да бъде изтеглена от всеки флакон.

*KANJINTI 420 mg прах за концентрат за инфузионен разтвор*

Всеки флакон KANJINTI 420 mg се разтваря с 20 ml стерилна вода за инжекции (не е приложена). Използването на други разтворители трябва да се избягва.

Така се получава 21 ml разтвор за еднократно приложение, съдържащ приблизително 21 mg/ml трастузумаб при pH приблизително 6.1. Излишък от 5% дава възможност отбелязаната на етикета доза от 420 mg да бъде изтеглена от всеки флакон.

|  |  |  |  |  |
| --- | --- | --- | --- | --- |
| KANJINTI флакон |  | Обем стерилна вода за инжекции |  | Крайна концентрация |
| 150 mg флакон | + | 7,2 ml | = | 21 mg/ml |
| 420 mg флакон | + | 20 ml | = | 21 mg/ml |

Инструкции за асептично реконституиране:

1) Като използвате стерилна спринцовка, бавно инжектирайте подходящия обем (както е отбелязано по-горе) стерилна вода за инжекции във флакона, съдържащ лиофилизиран KANJINTI, насочвайки струята в лиофилизата.

2) Леко завъртете флакона, за да подпомогнете реконституирането. НЕ РАЗКЛАЩАЙТЕ!

При реконституиране на продукта наличието на малко пяна не е необичайно. Оставете флакона за около 5 минути. Реконституираният KANJINTI е безцветен до бледожълт прозрачен разтвор и на практика в него не трябва да има видими частици.

Указания за асептично разреждане на приготвения разтвор

Определете количеството необходим разтвор:

• въз основа на натоварваща доза трастузумаб от 4 mg/kg телесно тегло или последваща седмична доза трастузумаб от 2 mg/kg телесно тегло:

**Обем** (ml) = **Телесно тегло** (kg) × доза (**4** mg/kg натоварваща или **2** mg/kg поддържаща)

**21**(mg/ml, концентрация на реконституирания разтвор)

• въз основа на натоварваща доза трастузумаб от 8 mg/kg телесно тегло или последваща 3‑седмична доза трастузумаб от 6 mg/kg телесно тегло:

**Обем** (ml)**= Телесно тегло (**kg) × доза (**8**mg/kg натоварваща или **6**mg/kg поддържаща)

**21**(mg/ml, концентрация на реконституирания разтвор)

Подходящото количество разтвор трябва да се изтегли от флакона чрез използване на стерилна игла и спринцовка, и да се прибави към инфузионния сак, съдържащ 250 ml натриев хлорид 9 mg/ml (0,9%) инжекционен разтвор. Да не се използва с глюкоза-съдържащи разтвори (вж. точка 6.2). Сакът трябва леко да се обърне, за да се размеси разтворът, като се избягва образуването на пяна.

Преди употреба, лекарствените продукти за парентерално приложение трябва да се инспектират визуално за видими частици и промяна на цвета.

Не са наблюдавани несъвместимости между KANJINTI и сакове от поливинилхлорид, полиетилен или полипропилен.

KANJINTI е предназначен само за еднократна употреба, тъй като продуктът не съдържа консерванти. Неизползваният лекарствен продукт или отпадъчните материали от него трябва да се изхвърлят в съответствие с местните изисквания.

**7. ПРИТЕЖАТЕЛ НА РАЗРЕШЕНИЕТО ЗА УПОТРЕБА**

Amgen Europe B.V.

Minervum 7061

NL‑4817 ZK Breda

Нидерландия

**8. НОМЕР(А) НА РАЗРЕШЕНИЕТО ЗА УПОТРЕБА**

EU/1/18/1281/001

EU/1/18/1281/002

**9. ДАТА НА ПЪРВО РАЗРЕШАВАНЕ/ПОДНОВЯВАНЕ НА РАЗРЕШЕНИЕТО ЗА УПОТРЕБА**

Дата на първо разрешаване: 16 май 2018

Дата на последно подновяване:

**10. ДАТА НА АКТУАЛИЗИРАНЕ НА ТЕКСТА**

Подробна информация за този лекарствен продукт е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/).

**ПРИЛОЖЕНИЕ II**

**A. ПРОИЗВОДИТЕЛ НА БИОЛОГИЧНО АКТИВНОТО ВЕЩЕСТВО И ПРОИЗВОДИТЕЛИ, ОТГОВОРНИ ЗА ОСВОБОЖДАВАНЕ НА ПАРТИДИ**

**Б. УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА**

**В. ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА**

**Г. УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ**

A. ПРОИЗВОДИТЕЛ НА БИОЛОГИЧНО АКТИВНОТО ВЕЩЕСТВО И ПРОИЗВОДИТЕЛИ, ОТГОВОРНИ ЗА ОСВОБОЖДАВАНЕ НА ПАРТИДИ

Име и адрес на производителя на биологично активното вещество

Immunex Rhode Island Corporation

40 Technology Way

West Greenwich

Rhode Island, 02817

САЩ

Име и адрес на производителите, отговорни за освобождаване на партидите

Amgen Europe B.V.  
Minervum 7061  
NL-4817 ZK Breda  
Нидерландия

Amgen NV

Telecomlaan 5-7

1831 Diegem

Белгия

Печатната листовка на лекарствения продукт трябва да съдържа името и адреса на производителя, отговорен за освобождаването на съответната партида.

Б. УСЛОВИЯ ИЛИ ОГРАНИЧЕНИЯ ЗА ДОСТАВКА И УПОТРЕБА

Лекарственият продукт се отпуска по ограничено лекарско предписание (вж. Приложение I: Кратка характеристика на продукта, точка 4.2).

В. ДРУГИ УСЛОВИЯ И ИЗИСКВАНИЯ НА РАЗРЕШЕНИЕТО ЗА УПОТРЕБА

* **Периодични актуализирани доклади за безопасност (ПАДБ)**

Изискванията за подаване на ПАДБ за този лекарствен продукт са посочени в списъка с референтните дати на Европейския съюз (EURD списък), предвиден в чл. 107в, ал. 7 от Директива 2001/83/ЕО, и във всички следващи актуализации, публикувани на европейския уебпортал за лекарства.

Г. УСЛОВИЯ ИЛИ ОГРАНИЧЕНИЯ ЗА БЕЗОПАСНА И ЕФЕКТИВНА УПОТРЕБА НА ЛЕКАРСТВЕНИЯ ПРОДУКТ

* **План за управление на риска (ПУР*)***

Притежателят на разрешението за употреба (ПРУ) трябва да извършва изискваните дейности и действия, свързани с проследяване на лекарствената безопасност, посочени в одобрения ПУР, представен в Модул 1.8.2 на разрешението за употреба, както и при всички следващи съгласувани актуализации на ПУР.

Актуализиран ПУР трябва да се подава:

* по искане на Европейската агенция по лекарствата;
* винаги, когато се изменя системата за управление на риска, особено в резултат на получаване на нова информация, която може да доведе до значими промени в съотношението полза/риск, или след достигане на важен етап (във връзка с проследяване на лекарствената безопасност или свеждане на риска до минимум)*.*

**ПРИЛОЖЕНИЕ III**

**ДАННИ ВЪРХУ ОПАКОВКАТА И ЛИСТОВКА**

A. ДАННИ ВЪРХУ ОПАКОВКАТА

|  |
| --- |
| **ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**  **КАРТОНЕНА ОПАКОВКА** |

|  |
| --- |
| **1. ИМЕ НА ЛЕКАРСТВЕНИЯ ПРОДУКТ** |

KANJINTI 150 mg прах за концентрат за инфузионен разтвор

трастузумаб

|  |
| --- |
| **2. ОБЯВЯВАНЕ НА АКТИВНОТО(ИТЕ) ВЕЩЕСТВО(А)** |

Флаконът съдържа 150 mg трастузумаб.

След разтваряне 1 ml концентрат съдържа 21 mg трастузумаб.

|  |
| --- |
| **3. СПИСЪК НА ПОМОЩНИТЕ ВЕЩЕСТВА** |

Помощни вещества: хистидин, хистидинов хидрохлорид монохидрат, трехалоза дихидрат, полисорбат 20.

|  |
| --- |
| **4. ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА** |

Прах за концентрат за инфузионен разтвор

1 флакон

|  |
| --- |
| **5. НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ** |

За интравенозно приложение след разтваряне и разреждане.

Преди употреба прочетете листовката.

|  |
| --- |
| **6. СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА** |

Да се съхранява на място, недостъпно за деца.

|  |
| --- |
| **7. ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО** |

|  |
| --- |
| **8. ДАТА НА ИЗТИЧАНЕ НА СРОКА НА ГОДНОСТ** |

Годен до:

|  |
| --- |
| **9. СПЕЦИАЛНИ УСЛОВИЯ НА СЪХРАНЕНИЕ** |

Да се съхранява в хладилник. Съхранявайте в оригиналната опаковка, за да се предпази от светлина.

|  |
| --- |
| **10. СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА** |

|  |
| --- |
| **11. ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА** |

Amgen Europe B.V.

Minervum 7061,

NL‑4817 ZK Breda,

Нидерландия

|  |
| --- |
| **12. НОМЕР(А) НА РАЗРЕШЕНИЕТО ЗА УПОТРЕБА** |

EU/1/18/1281/001

|  |
| --- |
| **13. ПАРТИДЕН НОМЕР** |

Парт.№

|  |
| --- |
| **14. НАЧИН НА ОТПУСКАНЕ** |

|  |
| --- |
| **15. УКАЗАНИЯ ЗА УПОТРЕБА** |

|  |
| --- |
| **16. ИНФОРМАЦИЯ НА БРАЙЛОВА АЗБУКА** |

Прието е основание да не се включи информация на Брайлова азбука.

|  |
| --- |
| **17. УНИКАЛЕН ИДЕНТИФИКАТОР — ДВУИЗМЕРЕН БАРКОД** |

Двуизмерен баркод с включен уникален идентификатор.

|  |
| --- |
| **18. УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА** |

PC

SN

NN

|  |
| --- |
| **МИНИМУМ ДАННИ, КОИТО ТРЯБВА ДА СЪДЪРЖАТ МАЛКИТЕ ЕДИНИЧНИ ПЪРВИЧНИ ОПАКОВКИ**  **ЕТИКЕТ НА ФЛАКОНА** |

|  |
| --- |
| **1. ИМЕ НА ЛЕКАРСТВЕНИЯ ПРОДУКТ** |

KANJINTI 150 mg прах за концентрат за инфузионен разтвор

трастузумаб

**2. ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Флаконът съдържа 150 mg трастузумаб.

След разтваряне 1 ml концентрат съдържа 21 mg трастузумаб.

**3. СПИСЪК НА ПОМОЩНИТЕ ВЕЩЕСТВА**

Хистидин, хистидинов хидрохлорид монохидрат, трехалоза дихидрат, полисорбат 20.

**4. ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

Прах за концентрат за инфузионен разтвор

**5. НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ**

i.v.

За интравенозно приложение.

Преди употреба прочетете листовката.

**6. СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

**7. ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**

**8. ДАТА НА ИЗТИЧАНЕ НА СРОКА НА ГОДНОСТ**

Годен до:

**9. СПЕЦИАЛНИ УСЛОВИЯ НА СЪХРАНЕНИЕ**

Да се съхранява в хладилник. Съхранявайте в оригиналната опаковка, за да се предпази от светлина.

**10. СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**

**11. ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Amgen Europe B.V.

Minervum 7061,

NL‑4817 ZK Breda,

Нидерландия

**12. НОМЕР(А) НА РАЗРЕШЕНИЕТО ЗА УПОТРЕБА**

EU/1/18/1281/001

**13. ПАРТИДЕН НОМЕР**

Парт.№

**14. НАЧИН НА ОТПУСКАНЕ**

**15. УКАЗАНИЯ ЗА УПОТРЕБА**

**16. ИНФОРМАЦИЯ НА БРАЙЛОВА АЗБУКА**

**17. УНИКАЛЕН ИДЕНТИФИКАТОР — ДВУИЗМЕРЕН БАРКОД**

**18. УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

**ДАННИ, КОИТО ТРЯБВА ДА СЪДЪРЖА ВТОРИЧНАТА ОПАКОВКА**

**КАРТОНЕНА ОПАКОВКА**

**1. ИМЕ НА ЛЕКАРСТВЕНИЯ ПРОДУКТ**

KANJINTI 420 mg прах за концентрат за инфузионен разтвор

трастузумаб

**2. ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Флаконът съдържа 420 mg трастузумаб.

След разтваряне 1 ml концентрат съдържа 21 mg трастузумаб.

**3. СПИСЪК НА ПОМОЩНИТЕ ВЕЩЕСТВА**

Помощни вещества: хистидин, хистидинов хидрохлорид монохидрат, трехалоза дихидрат, полисорбат 20.

**4. ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

Прах за концентрат за инфузионен разтвор

1 флакон

**5. НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ**

За интравенозно приложение след разтваряне и разреждане.

Преди употреба прочетете листовката.

**6. СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

**7. ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**

**8. ДАТА НА ИЗТИЧАНЕ НА СРОКА НА ГОДНОСТ**

Годен до:

**9. СПЕЦИАЛНИ УСЛОВИЯ НА СЪХРАНЕНИЕ**

Да се съхранява в хладилник. Съхранявайте в оригиналната опаковка, за да се предпази от светлина.

**10. СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**

**11. ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Amgen Europe B.V.

Minervum 7061,

NL‑4817 ZK Breda,

Нидерландия

**12. НОМЕР(А) НА РАЗРЕШЕНИЕТО ЗА УПОТРЕБА**

EU/1/18/1281/002

**13. ПАРТИДЕН НОМЕР**

Парт.№

**14. НАЧИН НА ОТПУСКАНЕ**

**15. УКАЗАНИЯ ЗА УПОТРЕБА**

**16. ИНФОРМАЦИЯ НА БРАЙЛОВА АЗБУКА**

Прието е основание да не се включи информация на Брайлова азбука.

**17. УНИКАЛЕН ИДЕНТИФИКАТОР — ДВУИЗМЕРЕН БАРКОД**

Двуизмерен баркод с включен уникален идентификатор.

**18. УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

PC

SN

NN

**МИНИМУМ ДАННИ, КОИТО ТРЯБВА ДА СЪДЪРЖАТ МАЛКИТЕ ЕДИНИЧНИ ПЪРВИЧНИ ОПАКОВКИ**

**ЕТИКЕТ НА ФЛАКОНА**

**1. ИМЕ НА ЛЕКАРСТВЕНИЯ ПРОДУКТ**

KANJINTI 420 mg прах за концентрат за инфузионен разтвор

трастузумаб

**2. ОБЯВЯВАНЕ НА АКТИВНОТО(ИТЕ) ВЕЩЕСТВО(А)**

Флаконът съдържа 420 mg трастузумаб.

След разтваряне 1 ml концентрат съдържа 21 mg трастузумаб.

**3. СПИСЪК НА ПОМОЩНИТЕ ВЕЩЕСТВА**

Хистидин, хистидинов хидрохлорид монохидрат, трехалоза дихидрат, полисорбат 20.

**4. ЛЕКАРСТВЕНА ФОРМА И КОЛИЧЕСТВО В ЕДНА ОПАКОВКА**

Прах за концентрат за инфузионен разтвор

**5. НАЧИН НА ПРИЛОЖЕНИЕ И ПЪТ(ИЩА) НА ВЪВЕЖДАНЕ**

За интравенозно приложение.

Преди употреба прочетете листовката.

**6. СПЕЦИАЛНО ПРЕДУПРЕЖДЕНИЕ, ЧЕ ЛЕКАРСТВЕНИЯТ ПРОДУКТ ТРЯБВА ДА СЕ СЪХРАНЯВА НА МЯСТО ДАЛЕЧЕ ОТ ПОГЛЕДА И ДОСЕГА НА ДЕЦА**

Да се съхранява на място, недостъпно за деца.

**7. ДРУГИ СПЕЦИАЛНИ ПРЕДУПРЕЖДЕНИЯ, АКО Е НЕОБХОДИМО**

**8. ДАТА НА ИЗТИЧАНЕ НА СРОКА НА ГОДНОСТ**

Годен до:

**9. СПЕЦИАЛНИ УСЛОВИЯ НА СЪХРАНЕНИЕ**

Да се съхранява в хладилник. Съхранявайте в оригиналната опаковка, за да се предпази от светлина.

**10. СПЕЦИАЛНИ ПРЕДПАЗНИ МЕРКИ ПРИ ИЗХВЪРЛЯНЕ НА НЕИЗПОЛЗВАНА ЧАСТ ОТ ЛЕКАРСТВЕНИТЕ ПРОДУКТИ ИЛИ ОТПАДЪЧНИ МАТЕРИАЛИ ОТ ТЯХ, АКО СЕ ИЗИСКВАТ ТАКИВА**

**11. ИМЕ И АДРЕС НА ПРИТЕЖАТЕЛЯ НА РАЗРЕШЕНИЕТО ЗА УПОТРЕБА**

Amgen Europe B.V.

Minervum 7061,

NL‑4817 ZK Breda,

Нидерландия

**12. НОМЕР(А) НА РАЗРЕШЕНИЕТО ЗА УПОТРЕБА**

EU/1/18/1281/002

**13. ПАРТИДЕН НОМЕР**

Парт.№

**14. НАЧИН НА ОТПУСКАНЕ**

**15. УКАЗАНИЯ ЗА УПОТРЕБА**

**16. ИНФОРМАЦИЯ НА БРАЙЛОВА АЗБУКА**

**17. УНИКАЛЕН ИДЕНТИФИКАТОР — ДВУИЗМЕРЕН БАРКОД**

**18. УНИКАЛЕН ИДЕНТИФИКАТОР — ДАННИ ЗА ЧЕТЕНЕ ОТ ХОРА**

Б. ЛИСТОВКА

**Листовка: информация за потребителя**

**KANJINTI 150 mg прах за концентрат за инфузионен разтвор**

**KANJINTI 420 mg прах за концентрат за инфузионен разтвор**

трастузумаб (trastuzumab)

**Прочетете внимателно цялата листовка, преди да започнете да използвате това лекарство, тъй като тя съдържа важна за Вас информация.**

- Запазете тази листовка. Може да се наложи да я прочетете отново.

- Ако имате някакви допълнителни въпроси, попитайте Вашия лекар или фармацевт.

- Ако получите някакви нежелани реакции, уведомете Вашия лекар, фармацевт или медицинска сестра. Това включва и всички възможни нежелани реакции, неописани в тази листовка. Вижте точка 4.

**Какво съдържа тази листовка**

1. Какво представлява KANJINTI и за какво се използва

2. Какво трябва да знаете, преди да Ви се приложи KANJINTI

3. Как се прилага KANJINTI

4. Възможни нежелани реакции

5. Как да съхранявате KANJINTI

6. Съдържание на опаковката и допълнителна информация

**1. Какво представлява KANJINTI и за какво се използва**

KANJINTI съдържа активното вещество трастузумаб, което е моноклонално антитяло. Моноклоналните антитела се прикрепват към специфични белтъци или антигени. Трастузумаб е разработен така, че да се свързва селективно с антиген, наречен рецептор на човешки епидермален растежен фактор 2 (HER2). HER2 се намира в големи количества върху повърхността на някои ракови клетки, където стимулира техния растеж. Когато трастузумаб се свърже с HER2, той спира растежа на подобни клетки и предизвиква смъртта им.

Вашият лекар може да предпише KANJINTI за лечение на рак на млечната жлеза или стомаха, когато:

• Вие имате ранен стадий на рак на млечната жлеза с високо ниво на протеин, наречен HER2.

• Вие имате метастазирал рак на млечната жлеза (рак на млечната жлеза, който се е разпространил извън първоначалния тумор) с високи нива на HER2. KANJINTI може да се предпише в комбинация с химиотерапевтичните лекарства паклитаксел или доцетаксел като първо лечение на метастазирал рак на млечната жлеза или да се предпише самостоятелно, ако другите видове лечение са се оказали неуспешни. Той се прилага също и в комбинация с лекарства, наречени инхибитори на ароматазата, при пациенти с високи нива на HER2 и метастазирал рак на млечната жлеза с положителни хормонални рецептори (рак, който е чувствителен на наличието на женски полови хормони).

• Вие имате метастазирал рак на стомаха с високо ниво на HER2, когато се прилага в комбинация с другите лекарства за рак – капецитабин или 5-флуороурацил и цисплатин.

**2. Какво трябва да знаете, преди да Ви се приложи KANJINTI**

**Не използвайте KANJINTI, ако:**

• сте алергични към трастузумаб, към миши протеини или към някоя от останалите съставки на това лекарство (изброени в точка 6).

• имате сериозни проблеми с дишането в покой поради рака или ако се нуждаете от кислородолечение.

**Предупреждения и предпазни мерки**

Вашият лекар ще наблюдава внимателно лечението Ви.

**Проверка на сърдечната функция**

Лечението с KANJINTI самостоятелно или с таксан, може да засегне сърцето, особено ако някога сте използвали антрациклин (таксани и антрациклини са два други вида лекарства, използвани за лечение на рак). Ефектите могат да бъдат от умерено тежки до тежки и могат да причинят смърт. Затова функцията на сърцето Ви ще бъде проверявана преди, по време на (всеки 3 месеца) и след (две до пет години) лечението с KANJINTI. Ако се появят признаци на сърдечна недостатъчност (недостатъчно изпомпване на кръв от сърцето) Вашата сърдечна функция може да се проверява по-често (на всеки 6 до 8 седмици), може да получите лечение за сърдечна недостатъчност или може да се наложи да спрете лечението с KANJINTI.

Говорете с Вашия лекар, фармацевт или медицинска сестра преди да Ви се приложи KANJINTI, ако:

• сте имали сърдечна недостатъчност, исхемична болест на сърцето, клапно заболяване на сърцето (шум на сърцето), повишено кръвно налягане, приемали сте или в момента приемате лекарство за високо кръвно налягане.

• някога сте лекувани или в момента използвате лекарство, наречено доксорубицин или епирубицин (лекарства, използвани за лечение на рак). Тези лекарства (или други антрациклини), може да увредят сърдечния мускул и да повишат риска от поява на проблеми със сърцето при употреба на KANJINTI.

• страдате от задух, особено ако в момента използвате таксан. KANJINTI може да предизвика затруднение в дишането, особено когато се дава за първи път. Това може да бъде по-сериозно, ако вече имате задух. Много рядко, след приложение на трастузумаб, са наблюдавани случаи на смърт при пациенти с тежко затруднение в дишането преди лечението.

• някога Ви е прилагано друго лечение за рак.

Ако получавате KANJINTI с друго лекарство за лечение на рак, като паклитаксел, доцетаксел, ароматазен инхибитор, капецитабин, 5-флуороурацил или цисплатин, трябва да прочетете листовките и на тези продукти.

**Деца и юноши**

Приложението на KANJINTI при лица на възраст под 18 години не се препоръчва.

**Други лекарства и KANJINTI**

Информирайте Вашия лекар, фармацевт или медицинска сестра, ако приемате, наскоро сте приемали или е възможно да приемете други лекарства.

Може да са нужни до 7 месеца, за да се изчисти KANJINTI от организма Ви. Поради това трябва да кажете на Вашия лекар, фармацевт или медицинска сестра, че сте се лекували с KANJINTI, ако започнете лечение с друго лекарство през 7-те месеца след спиране на лечението.

**Бременност**

• Ако сте бременна, смятате че може да сте бременна или планирате бременност, посъветвайте се с Вашия лекар, фармацевт или медицинска сестра преди употребата на това лекарство.

• Вие трябва да използвате ефективни методи за предпазване от забременяване по време на лечение с KANJINTI и най-малко 7 месеца след завършване на лечението.

• Вашият лекар ще Ви обясни рисковете и ползите от провеждане на лечение с KANJINTI по време на бременност. В редки случаи при бременни жени, които се лекуват с трастузумаб, е наблюдавано намаление на количеството (амниотична) течност, която заобикаля развиващия се плод в матката. Това състояние може да бъде вредно за плода и е свързано с непълно развитие на белите дробове, което води до смърт на плода.

**Кърмене**

Не кърмете по време на лечение с KANJINTI и до 7 месеца след прилагането на последната доза, тъй като KANJINTI може да премине в бебето чрез кърмата.

Посъветвайте се с Вашия лекар или фармацевт преди употребата на което и да е лекарство.

**Шофиране и работа с машини**

KANJINTI може да окаже влияние върху способността да шофирате или работите с машини. Ако по време на лечението се появят симптоми като замайване, сънливост, студени тръпки или повишена температура, не трябва да шофирате или работите с машини до отзвучаване на симптомите.

**Натрий**

Това лекарство съдържа по-малко от 1 mmol натрий (23 mg) на доза, т.е. практически не съдържа натрий.

**3. Как се прилага KANJINTI**

Преди започване на лечението, Вашият лекар ще определи количеството на HER2 в тумора Ви. Само пациенти с голямо количество HER2 ще бъдат лекувани с KANJINTI. KANJINTI трябва да се прилага само от лекар или медицинска сестра. Вашият лекар ще Ви предпише доза и схема на лечение, които са подходящи за Вас. Дозата на KANJINTI зависи от телесното Ви тегло.

Важно е да се проверят етикетите на продукта, за да се гарантира, че се прилага правилната лекарствена форма, която е предписана. Интравенозната форма на KANJINTI не е предназначена за подкожно приложение и трябва да се прилага само чрез интравенозна инфузия.

KANJINTI лекарствена форма за интравенозно приложение се прилага под формата на интравенозна инфузия (“капково”) директно във вените Ви. Първата доза от Вашето лечение се прилага в продължение на 90 минути, като, докато се прилага, Вие ще бъдете наблюдавани от медицински специалист, в случай че получите нежелани реакции. Ако първата доза се понесе добре, следващите дози може да се прилагат за 30 минути (вижте точка 2 “Предупреждения и предпазни мерки”). Броят на инфузиите, които ще получите, ще зависи от това как отговаряте на лечението. Вашият лекар ще обсъди това с Вас.

С цел да се избегнат грешки при лечението е важно да се проверят етикетите на флакона, за да е сигурно, че лекарството, което се приготвя и прилага, е KANJINTI (трастузумаб), а не друг продукт, съдържащ трастузумаб (напр. трастузумаб емтанзин или трастузумаб дерукстекан).

При ранен стадий на рак на млечната жлеза, метастазирал рак на млечната жлеза и метастазирал рак на стомаха, KANJINTI се прилага през 3 седмици. KANJINTI може също да се прилага веднъж седмично при метастазирал рак на млечната жлеза.

**Ако сте спрели употребата на KANJINTI**

Не спирайте употребата на това лекарство, без да говорите с Вашия лекар. Всички дози трябва да се прилагат в точно определеното време всяка седмица, или на всеки три седмици (в зависимост от Вашата схема на приложение). Това ще помогне лекарството да действа възможно най-добре.

Може да са необходими до 7 месеца, за да се изчисти KANJINTI от организма Ви. Поради това, Вашият лекар може да продължи да проверява сърдечната Ви функция, дори и след като приключите лечението.

Ако имате някакви допълнителни въпроси, свързани с употребата на това лекарство, попитайте Вашия лекар, фармацевт или медицинска сестра.

**4. Възможни нежелани реакции**

Както всички лекарства, KANJINTI може да предизвика нежелани реакции, въпреки че не всеки ги получава. Някои от тях могат да бъдат сериозни и да доведат до приемането Ви в болница.

По време на инфузия на KANJINTI може да се появят студени тръпки, висока температура и други грипоподобни симптоми. Те са много чести (може да засегнат повече от 1 на 10 души). Други симптоми, свързани с инфузията, са: гадене, повръщане, болка, повишено мускулно напрежение и треперене, главоболие, замайване, затруднено дишане, високо или ниско кръвно налягане, нарушения на сърдечния ритъм (сърцебиене, трептене на сърцето или неправилен сърдечен ритъм), подуване на лицето и устните, обрив и чувство на умора. Някои от тези симптоми може да бъдат сериозни, а има и починали пациенти (вижте точка 2. “Предупреждения и предпазни мерки”).

Тези реакции се наблюдават предимно при първата интравенозна инфузия (вливане във вената Ви) и през първите часове след началото на инфузията. Те обикновено са временни. Вие ще бъдете под наблюдение на медицински специалист по време на инфузията и поне шест часа след началото на първата инфузия и два часа след началото на другите инфузии. Ако получите реакция, той ще забави или спре инфузията и може да приложи лечение, за да противодейства на нежеланите реакции. Инфузията може да продължи след подобрение на симптомите.

Понякога симптомите започват по-късно от шест часа след началото на инфузията. Ако това Ви се случи, незабавно се свържете с Вашия лекар. Понякога симптомите може да се подобрят и след това да се влошат по-късно.

**Сериозни нежелани реакции**

Други нежелани реакции може да се развият по време на лечението с трастузумаб, не само във връзка с инфузията. **Кажете веднага на лекар или медицинска сестра, ако забележите някои от следните нежелани реакции:**

* Понякога може да възникнат проблеми от страна на сърцето, които настъпват по време на лечението, а понякога след спиране на лечението и те може да са сериозни. Те включват отслабване на сърдечния мускул с възможност от поява на сърдечна недостатъчност, възпаление на обвивката на сърцето и нарушения на сърдечния ритъм. Това може да доведе до симптоми като задух (включително през нощта), кашлица, задръжка на течности (отичане) в краката или ръцете, палпитации (сърцебиене или неравномерен сърдечен ритъм) (вижте точка 2. “Проверка на сърдечната функция”).

Вашият лекар ще проследява редовно сърцето Ви по време на и след лечението, но Вие трябва да уведомите незабавно лекаря, ако забележите някои от горните симптоми.

* Синдром на туморен лизис (съвкупност от метаболитни усложнения, възникващи след лечение на рака и характеризиращи се с високи нива на калий и фосфати, и ниски нива на калций в кръвта). Симптомите може да включват проблеми с бъбреците (слабост, недостиг на въздух, умора и обърканост), проблеми със сърцето (сърцебиене или ускорена или забавена сърдечна дейност), гърчове, повръщане или диария, и изтръпване на устата, дланите или стъпалата.

Ако получите някой от горните симптоми, когато лечението Ви с KANJINTI е приключило, трябва да се видите с Вашия лекар и да му кажете, че преди това сте лекувани с KANJINTI.

**Други нежелани реакции**

**Много чести нежелани реакции** (може да засегнат повече от 1 на 10 души):

• инфекции

• диария

• запек

• киселини (диспепсия)

• умора

• кожни обриви

• болка в гърдите

• коремна болка

• ставна болка

• нисък брой червени кръвни клетки и бели кръвни клетки (които помагат в борбата срещу инфекции), понякога с повишена температура

• мускулна болка

• конюнктивит

• сълзящи очи

• кървене от носа

• хрема

• косопад

• треперене

• горещи вълни

• замаяност

• нарушение на ноктите

• загуба на тегло

• загуба на апетит

• безсъние (инсомния)

• промяна на вкуса

• нисък брой тромбоцити

• синини

• изтръпване или мравучкане на пръстите на ръцете и краката, което понякога може да засегне целия крайник

• зачервяване, подуване или язви в устата и/или гърлото

• болка, подуване, зачервяване или изтръпване на ръцете и/или краката

• задух

• главоболие

• кашлица

• повръщане

• гадене

**Чести нежелани реакции** (може да засегнат до 1 на 10 души):

• алергични реакции

• инфекции на гърлото

• инфекции на пикочния мехур и кожата

• възпаление на гърдата

• възпаление на черния дроб

• бъбречни увреждания

• повишен мускулен тонус или

напрежение (хипертония)

• болка в краката и/или ръцете

• сърбящ обрив

• сънливост (сомнолентност)

• хемороиди

• сърбеж

• сухота в устата и суха кожа

• сухи очи

• изпотяване

• чувство за слабост и неразположеност

• тревожност

• депресия

• астма

• инфекция на белите дробове

• белодробни нарушения

• болка в гърба

• болка във врата

• костна болка

• акне

• спазми на долните крайници

**Нечести нежелани реакции** (може да засегнат до 1 на 100 души):

• глухота

• надигнат обрив

• хрипове

• възпаление или сраствания в белите дробове

**Редки нежелани реакции** (може да засегнат до 1 на 1 000 души):

• жълтеница

• анафилактични реакции

**Нежелани реакции с неизвестна честота** (от наличните данни не може да бъде направена оценка на честотата):

• нарушено кръвосъсирване

• високи нива на калий

• оток или кървене в задната част на очите

• шок

• променен сърдечен ритъм

• дихателен дистрес

• дихателна недостатъчност

• остро натрупване на течност в белите дробове

• остро стесняване на дихателните пътища

• абнормно ниски нива на кислород в кръвта

• затруднено дишане при легнало положение

• чернодробно увреждане

• оток на лицето, устните и гърлото

• бъбречна недостатъчност

• абнормно ниски нива на течност около бебето в утробата

• недостатъчно развитие на белите дробове на бебето в утробата

• недостатъчно развитие на бъбреците на бебето в утробата

Някои от нежеланите реакции, които получавате, може да се дължат на основното Ви раково заболяване. Ако получавате KANJINTI в комбинация с химиотерапия, някои от тях може да се дължат също и на химиотерапията.

Ако получите някакви нежелани лекарствени реакции, уведомете Вашия лекар, фармацевт или медицинска сестра.

**Съобщаване на нежелани реакции**

Ако получите някакви нежелани лекарствени реакции, уведомете Вашия лекар, фармацевт или медицинска сестра. Това включва всички възможни неописани в тази листовка нежелани реакции. Можете също да съобщите нежелани реакции директно чрез националната система за съобщаване, посочена в [Приложение](http://www.ema.europa.eu/docs/en_GB/document_library/Template_or_form/2013/03/WC500139752.doc) [V](http://www.ema.europa.eu/docs/en_GB/document_library/Template_or_form/2013/03/WC500139752.doc). Като съобщавате нежелани реакции, можете да дадете своя принос за получаване на повече информация относно безопасността на това лекарство.

**5. Как да съхранявате KANJINTI**

KANJINTI ще се съхранява от медицинските специалисти в болницата или клиниката.

Да се съхранява на място, недостъпно за деца.

Не използвайте това лекарство след срока на годност, отбелязан върху картонената опаковка и етикета на флакона след „Годен до”. Срокът на годност отговаря на последния ден от посочения месец.

Да се съхранява в хладилник (2°С ‑ 8°С). Да не се замразява приготвеният разтвор. Съхранявайте в оригиналната опаковка, за да се предпази от светлина.

Инфузионният разтвор трябва да се използва незабавно след разреждането му. Ако не се използва незабавно, времето и условията на съхранение преди употреба са отговорност на потребителя и обикновено не трябва да надхвърлят 24 часа при 2°C – 8°С. Не използвайте KANJINTI, ако забележите видими частици или промяна на цвета преди приложението му.

Не изхвърляйте лекарствата в канализацията или в контейнера за домашни отпадъци. Попитайте Вашия фармацевт как да изхвърляте лекарствата, които вече не използвате. Тези мерки ще спомогнат за опазване на околната среда.

**6. Съдържание на опаковката и допълнителна информация**

**Какво съдържа KANJINTI**

* Активното вещество е трастузумаб. Всеки флакон съдържа:
* 150 mg трастузумаб, който трябва да се разтвори в 7,2 ml вода за инжекции, или
* 420 mg трастузумаб, който трябва да се разтвори в 20 ml вода за инжекции.
* Полученият разтвор съдържа приблизително 21 mg/ml трастузумаб.
* Другите съставки са: хистидин, хистидинов хидрохлорид монохидрат, трехалоза дихидрат, полисорбат 20.

**Как изглежда KANJINTI и какво съдържа опаковката**

KANJINTI е прах за концентрат за разтвор, който се предлага в стъклен флакон с гумена запушалка, който съдържа 150 mg или 420 mg трастузумаб. Прахът представлява бели до бледо жълти пелети. Всяка опаковка съдържа 1 флакон с прах.

**Притежател на разрешението за употреба и производител**

Amgen Europe B.V.

Minervum 7061

NL‑4817 ZK Breda

Нидерландия

**Притежател на разрешението за употреба**

Amgen Europe B.V.

Minervum 7061

NL‑4817 ZK Breda

Нидерландия

**Производител**

Amgen NV

Telecomlaan 5-7

1831 Diegem

Белгия

За допълнителна информация относно този лекарство, моля, свържете се с локалния представител на притежателя на разрешението за употреба:

|  |  |
| --- | --- |
| **België/Belgique/Belgien**  s.a. Amgen n.v.  Tel/Tél: +32 (0)2 7752711 | **Lietuva**  Amgen Switzerland AG Vilniaus filialas  Tel: +370 5 219 7474 |
| **България**  Амджен България ЕООД  Тел.: +359 (0)2 424 7440 | **Luxembourg/Luxemburg**  s.a. Amgen  Belgique/Belgien  Tel/Tél: +32 (0)2 7752711 |
| **Česká republika**  Amgen s.r.o.  Tel: +420 221 773 500 | **Magyarország**  Amgen Kft.  Tel.: +36 1 35 44 700 |
| **Danmark**  Amgen, filial af Amgen AB, Sverige  Tlf: +45 39617500 | **Malta**  Amgen S.r.l.  Tel: +39 02 6241121 |
| **Deutschland**  Amgen GmbH  Tel.: +49 89 1490960 | **Nederland**  Amgen B.V.  Tel: +31 (0)76 5732500 |
| **Eesti**  Amgen Switzerland AG Vilniaus filialas  Tel: +372 586 09553 | **Norge**  Amgen AB  Tel: +47 23308000 |
| **Ελλάδα**  Amgen Ελλάς Φαρμακευτικά Ε.Π.Ε.  Τηλ.: +30 210 3447000 | **Österreich**  Amgen GmbH  Tel: +43 (0)1 50 217 |
| **España**  Amgen S.A.  Tel: +34 93 600 18 60 | **Polska**  Amgen Biotechnologia Sp. z o.o.  Tel.: +48 22 581 3000 |
| **France**  Amgen S.A.S.  Tél: +33 (0)9 69 363 363 | **Portugal**  Amgen Biofarmacêutica, Lda.  Tel: +351 21 4220606 |
| **Hrvatska**  Amgen d.o.o.  Tel: +385 (0)1 562 57 20 | **România**  Amgen România SRL  Tel: +4021 527 3000 |
| **Ireland**  Amgen Ireland Limited  Tel: +353 1 8527400 | **Slovenija**  AMGEN zdravila d.o.o.  Tel: +386 (0)1 585 1767 |
| **Ísland**  Vistor hf.  Sími: +354 535 7000 | **Slovenská republika**  Amgen Slovakia s.r.o.  Tel: +421 2 321 114 49 |
| **Italia**  Amgen S.r.l.  Tel: +39 02 6241121 | **Suomi/Finland**  Amgen AB, sivuliike Suomessa/Amgen AB, filial i Finland  Puh/Tel: +358 (0)9 54900500 |
| **Kύπρος**  C.A. Papaellinas Ltd  Τηλ.: +357 22741 741 | **Sverige**  Amgen AB  Tel: +46 (0)8 6951100 |
| **Latvija**  Amgen Switzerland AG Rīgas filiāle  Tel: +371 257 25888 | **United Kingdom (Northern Ireland)**  Amgen Limited  Tel: +44 (0)1223 420305 |

**Дата на последно преразглеждане на листовката**

**Други източници на информация**

Подробна информация за това лекарство е предоставена на уебсайта на Европейската агенция по лекарствата [http://www.ema.europa.eu](http://www.ema.europa.eu/).

Тази листовка е налична на всички езици на ЕС/ЕИП на уебсайта на Европейската агенция по лекарствата.

------------------------------------------------------------------------------------------------------------------------

**Посочената по-долу информация е предназначена само за медицински специалисти:**

С цел да се избегнат грешки при лечението е важно да се проверят етикетите на флакона, за да е сигурно, че лекарството, което се приготвя и прилага, е KANJINTI (трастузумаб), а не друг продукт, съдържащ трастузумаб (напр. трастузумаб емтанзин или трастузумаб дерукстекан).

Винаги съхранявайте това лекарство в затворена оригинална опаковка при температура 2°C ‑ 8°С в хладилник.

Трябва да се използва подходяща асептична техника при процедурите на реконституиране и разреждане. Необходимо е да се подходи внимателно за осигуряване на стерилност на приготвените разтвори. Тъй като лекарственият продукт не съдържа антимикробни консерванти или бактериостатични средства, трябва да се спазва асептична техника.

Флакон KANJINTI, разтворен асептично в стерилна вода за инжекции (не е приложена), е химически и физически стабилен в продължение на 48 часа при 2°C ‑ 8°С след приготвяне и не трябва да се замразява.

След асептично разреждане в сакове от поливинилхлорид, полиетилен или полипропилен, съдържащи инжекционен разтвор на натриев хлорид 9 mg/ml (0,9%), е доказана химическата и физическата стабилност на KANJINTI до 30 дни при 2°С ‑ 8°С, и 24 часа при температура не по-висока от 30С.

От микробиологична гледна точка приготвеният разтвор и KANJINTI инфузионен разтвор трябва да се използват незабавно. Ако не се използват незабавно, времето и условията на съхранение преди употреба са отговорност на потребителя, и обикновено не трябва да надхвърлят 24 часа при 2°C ‑ 8°C, освен ако разтварянето и реконституирането не са извършени при контролирани и валидирани асептични условия.

Асептично приготвяне, работа и съхранение

Трябва да се осигурят асептични условия на работа, когато се приготвя инфузията. Приготвянето трябва:

• да се извършва при асептични условия от обучен персонал в съответствие с правилата на добрата практика, особено по отношение на асептичното приготвяне на парентерални продукти;

• да се извършва в ламинарен бокс или в бокс за биологична безопасност, като се прилагат обичайните предпазни мерки за безопасна работа с интравенозни средства;

• да бъде последвано от подходящо съхранение на приготвения разтвор за интравенозна инфузия, за да се осигури поддържане на асептичните условия.

*KANJINTI 150 mg прах за концентрат за инфузионен разтвор*

Всеки флакон 150 mg KANJINTI се разтваря в 7,2 ml стерилна вода за инжекции (не е приложена). Използването на други разтворители трябва да се избягва. Така се получава 7,4 ml разтвор за еднократно приложение, съдържащ приблизително 21 mg/ml трастузумаб. Излишък от 4% дава възможност от всеки флакон да се изтегли отразената на етикета доза от 150 mg.

*KANJINTI 420 mg прах за концентрат за инфузионен разтвор*

Всеки флакон 420 mg KANJINTI се разтваря в 20 ml стерилна вода за инжекции (не е приложена). Използването на други разтворители трябва да се избягва. Така се получава 21 ml разтвор за еднократно приложение, съдържащ приблизително 21 mg/ml трастузумаб. Излишък от 5% дава възможност от всеки флакон да се изтегли отразената на етикета доза от 420 mg.

|  |  |  |  |  |
| --- | --- | --- | --- | --- |
| KANJINTI флакон |  | Обем стерилна вода за инжекции |  | Крайна концентрация |
| 150 mg флакон | + | 7,2 ml | = | 21 mg/ml |
| 420 mg флакон | + | 20 ml | = | 21 mg/ml |

Инструкции за асептично реконституиране

По време на реконституирането, трябва да се внимава при използването на KANJINTI. Прекомерното образуване на пяна по време на реконституиране или разклащането на реконституирания разтвор, може да предизвика проблеми, свързани с количеството KANJINTI, което може да бъде изтеглено от флакона.

1) Като използвате стерилна спринцовка, бавно инжектирайте подходящия обем (както е отбелязано по-горе) стерилна вода за инжекции във флакона, съдържащ лиофилизиран KANJINTI, насочвайки струята в лиофилизата.

2) Леко завъртете флакона, за да подпомогнете реконституирането. НЕ РАЗКЛАЩАЙТЕ!

При реконституиране на продукта наличието на малко пяна не е необичайно. Оставете флакона за около 5 минути. Реконституираният KANJINTI е безцветен до бледожълт прозрачен разтвор и на практика в него не трябва да има видими частици.

Указания за асептично разреждане на приготвения разтвор

Определете количеството необходим разтвор:

• въз основа на натоварваща доза трастузумаб от 4 mg/kg телесно тегло или последваща седмична доза трастузумаб от 2 mg/kg телесно тегло:

**Обем** (ml) =**Телесно тегло** (kg) × **доза (4**mg/kg натоварваща или **2**mg/kg поддържаща**)**

**21**(mg/ml, концентрация на реконституирания разтвор)

• въз основа на натоварваща доза трастузумаб от 8 mg/kg телесно тегло или последваща 3‑седмична доза трастузумаб от 6 mg/kg телесно тегло:

**Обем** (ml) = **Телесно тегло** (kg) × **доза** (**8**mg/kg натоварваща или **6**mg/kg поддържаща)

**21**(mg/ml, концентрация на реконституирания разтвор)

Подходящото количество разтвор трябва да се изтегли от флакона чрез използване на стерилна игла и спринцовка, и да се прибави към инфузионен сак от поливинилхлорид, полиетилен или полипропилен, съдържащ 250 ml натриев хлорид 9 mg/ml (0,9%) инжекционен разтвор. Да не се използва с глюкоза-съдържащи разтвори. Сакът трябва леко да се обърне, за да се размеси разтворът, като се избягва образуването на пяна. Преди прилагане парентералните разтвори трябва да се прегледат визуално за наличие на видими частици и промяна на цвета.